
Q.    HORATI    FLACCI 

SERMON- ES 

LIBER   PRIMVS 


Qui  fit,  Maecenas,  ut  nemo,  quam  sibi  sortem 
seu  ratio  dederit  seu  fors  obiecerit,  ilia 
contentus  vivat,  laudet  diversa  sequentis  ? 
'  O  fortunati  mercatores  ! '  gravis  annis 

5      miles  ait,  multo  iam  fractus  membra  labore. 
Contra  mercator,  navem  iactantibus  Austris, 
1  Militia  est  potior.     Quid  enim  ?     Concurritur  ;  horae 
momento  cita  mors  venit  aut  victoria  laeta.' 
Agricolam  laudat  iuris  legumque  peritus, 

io      sub  galli  cantum  consultor  ubi  ostia  pulsat. 

I  lie,  datis  vadibus  qui  rure  extractus  in  urbem  est, 
solos  felices  viventis  clamat  in  urbe. 
Cetera  de  genere  hoc,  adeo  sunt  multa,  loquacem 
delassare  valent  Fabium.      Ne  te  morer,  audi 

15      quo  rem  deducam.     Si  quis  deus,  'En ego,'  dicat, 
'iam  faciam  quod  voltis  :  eris  tu,  qui  modo  miles, 
mercator;  tu,  consultus  modo,  rusticus  :  hinc  vos, 
vos  hinc  mutatis  discedite  partibus.  —  Heia ! 
quid  statis  ? '  —  nolint.     Atqui  licet  esse  beatis. 

20      Quid  causae  est,  merito  quin  illis  Iuppiter  ambas 
iratus  buccas  inflet,  neque  se  fore  posthac 
tarn  facilem  dicat,  votis  ut  praebeat  aurem  ? 

Praeterea,  ne  sic,  ut  qui  iocularia,  ridens 
percurram,  (quamquam  ridentem  dicere  verum 

25      quid  vetat  ?  ut  pueris  olim  dant  crustula  blandi 
doctores,  elementa  velint  ut  discere  prima ; 
sed  tamen  amoto  quaeramus  seria  ludo;) 
ille  gravem  duro  terram  qui  vertit  aratro, 
perfidus  hie  caupo,  miles,  nautaeque  per  omne 

30      audaces  mare  qui  currunt,  hac  mente  laborem 
sese  ferre,  senes  ut  in  otia  tuta  recedant, 
aiunt,  cum  sibi  sint  congesta  cibaria :  sicut 
parvola  (nam  exemplo  est)  magni  formica  laboris 
ore  trahit  quodcumque  potest  atque  addit  acervo, 

35      quern  struit,  haud  ignara  ac  non  incauta  futuri. 
Quae,  simul  inversum  contristat  Aquarius  annum, 
non  usquam  prorepit  et  illis  utitur  ante 
quaesitis  sapiens ;  cum  te  neque  fervidus  aestus 
demoveat  lucro,  neque  hiems,  ignis,  mare,  ferrum, 

40      nil  obstet  tibi,  dum  ne  sit  te  ditior  alter. 

Quid  iuvat  immensum  te  argenti  pondus  et  auri 
furtim  defossa  timidum  deponere  terra  ? 
1  Quod  si  comminuas,  vilem  redigatur  ad  assem.' 
At  ni  id  fit,  quid  habet  pulchri  constructus  acervus  ? 

45      Milia  frumenti  tua  triverit  area  centum, 

non  tuus  hoc  capiet  venter  plus  ac  meus ;  ut  si 
reticulum  panis  venalis  inter  onusto 
forte  vehas  umero,  nihilo  plus  accipias  quam 
qui  nil  portarit.     Vel  die,  quid  referat  intra 

50      naturae  finis  viventi,  iugera  centum  an 

mille  aret?     'At  suave  est  ex  magno  tollere  acervo/ 
Dum  ex  parvo  nobis  tantundem  haurire  relinquas, 
cur  tua  plus  laudes  cumeris  granaria  nostris  ? 
ut  tibi  si  sit  opus  liquidi  non  amplius  urna, 

55      vel  cyatho,  et  dicas,  '  Magno  de  flumine  mallem 
quam  ex  hoc  fonticulo  tantundem  sumere.'     Eo  fit, 
plenior  ut  si  quos  delectet  copia  iusto, 
cum  ripa  simul  avolsos  ferat  Aufidus  acer; 
at  qui  tantuli  eget  quanto  est  opus,  is  neque  limo 

60      turbatam  haurit  aquam,  neque  vitam  amittit  in  undis. 
At  bona  pars  hominum,  decepta  cupidine  falso, 
'Nil  satis  est,'  inquit,  '  quia  tanti  quantum  habeas  sis.' 
Quid  facias  illi  ?     Iubeas  miserum  esse,  libenter 
quatenus  id  facit ;  ut  quidam  memoratur  Athenis 

65      sordidus  ac  dives,  populi  contemnere  voces 

sic  solitus :  '  Populus  me  sibilat,  at  mihi  plaudo 
ipse  domi,  simul  ac  nummos  contemplor  in  area.' 
Tantalus  a  labris  sitiens  fugientia  captat 
flumina.  .  .  .     Quid  rides  ?     Mutato  nomine,  de  te 

70      f abula  narratur ;  congestis  undique  saccis 
indormis  inhians,  et  tamquam  parcere  sacris 
cogeris,  aut  pictis  tamquam  gaudere  tabellis. 
Nescis  quo  valeat  nummus,  quern  praebeat  usum? 
Panis  ematur,  holus,  vini  sextarius,  adde 

75      quis  humana  sibi  doleat  natura  negatis. 

An  vigilare  metu  exanimem,  noctesque  diesque 
formidare  malos  fures,  incendia,  servos, 
ne  te  compilent  f ugientes,  hoc  iuvat  ?     Horum 
semper  ego  optarem  pauperrimus  esse  bonorum. 

80  At  si  condoluit  temptatum  frigore  corpus, 

aut  alius  casus  lecto  te  adflixit,  habes  qui 
adsideat,  fomenta  paret,  medicum  roget,  ut  te 
suscitet  ac  gnatis  reddat  carisque  propinquis. 
Non  uxor  salvum  te  volt,  non  filius ;  omnes 

85      vicini  oderunt,  noti,  pueri  atque  puellae. 
Miraris,  cum  tu  argento  post  omnia  ponas, 

si  nemo  praestet,  quern  non  merearis,  amorem  ? 
At  si  cognatos,  nullo  natura  labore 
quos  tibi  dat,  retinere  velis  servareque  amicos, 
90    infelix  operam  perdas,  ut  si  quis  asellum 
in  campo  doceat  parentem  currere  frenis. 

Denique  sit  finis  quaerendi,  cumque,  habeas  plus, 
pauperiem  metuas  minus,  et  finire  laborem 
incipias,  parto  quod  avebas,  ne  facias  quod 
95    Vmmidius  quidam.     Non  longa  est  fabula:  dives, 
ut  metiretur  nummos,  ita  sordidus,  ut  se 
non  umquam  servo  melius  vestiret,  ad  usque 
supremum  tempus,  ne  se  penuria  victus 
opprimeret,  metuebat.     At  hunc  liberta  securi 

100     divisit  medium,  fortissima  Tyndaridarum. 

1  Quid  mi  igitur  suades  ?  ut  vivam  Naevius  ?  aut  sic 
ut  Nomentanus  ? '     Pergis  pugnantia  secum 
frontibus  adversis  componere  ?    Non  ego,  avarum 
cum  veto  te  fieri,  vappam  iubeo  ac  nebulonem. 

105     Est  inter  Tanain  quiddam  socerumque  Viselli. 
Est  modus  in  rebus,  sunt  certi  denique  fines, 
quos  ultra  citraque  nequit  consistere  rectum. 
Illuc,  unde  abii,  redeo,  qui  nemo  ut  avarus 
se  probet  ac  potius  laudet  diversa  sequentis, 

no    quodque  aliena  capella  gerat  distentius  uber, 
tabescat,  neque  se  maiori  pauperiorum 
turbae  comparet,  hunc  atque  hunc  superare  laboret 
Sic  festinanti  semper  locupletior  obstat, 
ut,  cum  carceribus  missos  rapit  ungula  currus, 

115    instat  equis  auriga  suos  vincentibus,  ilium 
praeteritum  temnens  extremos  inter  euntem. 
Inde  fit,  ut  raro,  qui  se  vixisse  beatum 
dicat,  et,  exacto  contentus  tempore,  vita 

cedat  uti  conviva  satur,  reperire  queamus. 
120         lam  satis  est.     Ne  me  Crispini  scrinia  lippi 
compilasse  putes,  verbum  non  amplius  addam. 


Ambubaiarum  conlegia,  pharmacopolae, 

•       mendici,  mimae,  balatrones,  hoc  genus  omne    ' 
maestum  ac  sollicitum  est  cantoris  morte  Tigelli : 
quippe  benignus  erat.     Contra  hie,  ne  prodigus  esse 

5        dicatur  metuens,  inopi  dare  nolit  amico, 

frigus  quo  duramque  famem  propellere  possit. 
Hunc  si  perconteris,  avi  cur  atque  parentis 
praeclaram  ingrata  stringat  malus  ingluvie  rem, 
omnia  conductis  coemens  obsonia  nummis, 

10      sordidus  atque  animi  quod  parvi  nolit  haberi, 
respondet.     Laudatur  ab  his,  culpatur  ab  illis. 
Fufidius  vappae  famam  timet  ac  nebulonis, 
[dives  agris,  dives  positis  in  faenore  nummis]; 
quinas  hie  capiti  mercedes  exsecat,  atque 

15      quanto  perditior  quisque  est,  tanto  acrius  urget; 
nomina  sectatur  modo  sumpta  veste  virili 
sub  patribus  duris  tironum.     '  Maxime  '  quis  non 
1  Iuppiter! '  exclamat,  simul  atque  audivit  ?     'At  in  se 
pro  quaestu  sumptum  facit  hie.'     Vix  credere  possis 

20      quam  sibi  non  sit  amicus,  ita  ut  pater  ille,  Terenti 
fabula  quern  miserum  gnato  vixisse  fugato 
inducit,  non  se  peius  cruciaverit  atque  hie. 

Si  quis  nunc  quaerat,  ■  Quo  res  haec  pertinet? '  illuc  : 
dum  vitant  stulti  vitia,  in  contraria  currunt. 

25      Malthinus  tunicis  demissis  ambulat ;  est  qui 
inguen  ad  obscenum  subductis  usque  facetus. 

Pastillos  Rufillus  olet,  Gargonius  hircum. 

Nil  medium  est.     Sunt  qui  nolint  tetigisse  nisi  illas, 

quarum  subsuta  talos  tegat  instita  veste ; 

30      contra  alius  nullam  nisi  olenti  in  fornice  stantem. 
Quidam  notus  homo  cum  exiret  fornice,  '  Macte 
virtute  esto/  inquit  sententia  dia  Catonis. 
1  Nam  simul  ac  venas  inflavit  taetra  libido, 
hue  iuvenes  aequum  est  descendere,  non  alienas 

35      permolere  uxores.'     '  Nolim  laudarier,'  inquit, 
'  sic  me/  mirator  cunni  Cupiennius  albi. 
Audire  est  operae  pretium,  procedere  recte 
qui  moechos  non  voltis,  ut  omni  parte  laborent; 
utque  illis  multo  corrupta  dolore  voluptas 

40      atque  haec  rara  cadat  dura  inter  saepe  pericla. 
Hie  se  praecipitem  tecto  dedit;  ille  flagellis 
ad  mortem  caesus ;  fugiens  hie  decidit  acrem 
praedonum  in  turbam  ;  dedit  hie  pro  corpore  nummos ; 
hunc  perminxerunt  calones ;  quin  etiam  illud 

45      accidit,  ut  quidam  testes  caudamque  salacem 

demeteret  ferro.     '  lure/  omnes ;  Galba  negabat. 
Tutior  at  quanto  merx  est  in  classe  secunda, 
libertinarum  dico,  Sallustius  in  quas 
non  minus  insanit,  quam  qui  moechatur.     At  hie  si, 

50      qua  res,  qua  ratio  suaderet  quaque  modeste 

munifico  esse  licet,  vellet  bonus  atque  benignus 
esse,  daret  quantum  satis  esset  nee  sibi  damno 
dedecorique  foret.     Verum  hoc  se  amplectitur  uno, 
hoc  amat  et  laudat,  '  Matronam  nullam  ego  tango/ 

55      Vt  quondam  Marsaeus,  amator  Originis  ille, 

qui  patrium  mimae  donat  fundumque  laremque, 
1  Nil  fuerit  mi/  inquit,  '  cum  uxoribus  unquam  alienis.' 
Verum  est  cum  mimis,  est  cum  meretricibus,  unde 

fama  malum  gravius  quam  res  trahit.     An  tibi  abunde 

60      personam  satis  est,  non  illud,  quidquid  ubique 
officit,  evitare  ?     Bonam  deperdere  famam, 
rem  patris  oblimare,  malum  est  ubicunque.    Quid  inter- 
est in  matrona,  ancilla  peccesne  togata? 
Villius  in  Fausta  Sullae  gener,  hoc  miser  uno 

65      nomine  deceptus,  poenas  dedit  usque  superque 
quam  satis  est,  pugnis  caesus  ferroque  petitus, 
exclusus  fore,  cum  Longarenus  foret  intus. 
Huic  si  mutonis  verbis  mala  tanta  videntis 
diceret  haec  animus  '  Quid  vis  tibi  ?    Numquid  ego  a  te 

70'     magno  prognatum  deposco  consule  cunnum 
velatumque  stola,  mea  cum  conferbuit  ira  ? ' 
quid  responderet?     '  Magno  patre  nata  puella  est/ 
At  quanto  meliora  monet  pugnantiaque  istis 
dives  opis  natura  suae,  tu  si  modo  recte 

75      dispensare  velis  ac  non  fugienda  petendis 
immiscere.     Tuo  vitio  rerumne  labores, 
nil  referre  putas  ?     Quare,  ne  paeniteat  te, 
desine  matronas  sectarier,  unde  laboris 
plus  haurire  mali  est  quam  ex  re  decerpere  fructus. 

80      Nee  magis  huic  inter  niveos  viridisque  lapillos, 

sit  licet  hoc,  Cerinthe,  tuum,  tenerum  est  femur  aut 

crus 
rectius,  atque  etiam  melius  persaepe  togatae  est. 
Adde  hue,  quod  mercem  sine  f  ucis  gestat,  aperte 
quod  venale  habet  ostendit,  nee,  si  quid  honesti  est, 

85      iactat  habetque  palam,  quaerit  quo  turpia  celet. 

Regibus  hie  mos  est :  ubi  equos  mercantur,  opertos 
inspiciunt,  ne,  si  facies,  ut  saepe,  decora 
molli  fulta  pede  est,  emptorem  inducat  hiantem, 
quod  pulchrae  clunes,  breve  quod  caput,  ardua  cervix. 

90      Hoc  illi  recte  :  ne  corporis  optima  Lyncei 
contemplere  oculis,  Hypsaea  caecior  ilia, 
quae  mala  sunt,  spectes.     O  crus  !  O  brachia !  Verum 
depygis,  nasuta,  brevi  latere  ac  pede  longo  est. 
Matronae  praeter  faciem  nil  cernere  possis, 

95      cetera,  ni  Catia  est,  demissa  veste  tegentis. 
Si  interdicta  petes,  vallo  circumdata,  nam  te 
hoc  facit  insanum,  multae  tibi  turn  officient  res, 
custodes,  lectica,  ciniflones,  parasitae, 
ad  talos  stola  demissa  et  circumdata  palla, 

100    plurima,  quae  invideant  pure  apparere  tibi  rem. 
Altera,  nil  obstat :  Cois  tibi  paene  videre  est 
ut  nudam,  ne  crure  malo,  ne  sit  pede  turpi ; 
metiri  possis  oculo  latus.     An  tibi  mavis 
insidias  fieri  pretiumque  avellier  ante 

105    quam  mercem  ostendi  ?     '  Leporem  venator  ut  alta 
in  nive  sectetur,  positum  sic  tangere  nolit/ 
cantat  et  apponit :  i  Meus  est  amor  huic  similis  ;  nam 
transvolat  in  medio  posita  et  fugientia  captat.' 
Hiscine  versiculis  speras  tibi  posse  dolores 

no    atque  aestus  curasque  gravis  e  pectore  pelli? 

Nonne,  cupidinibus  statuat  natura  modum  quern, 
quid  latura  sibi,  quid  sit  dolitura  negatum, 
quaerere  plus  prodest  et  inane  abscindere  soldo  ? 
Num,  tibi  cum  fauces  urit  sitis,  aurea  quaeris 

115    pocula?     Num  esuriens  fastidis  omnia  praeter 

pavonem  rhombumque?     Tument   tibi   cum  inguina, 

num,  si 
ancilla  aut  verna  est  praesto  puer,  impetus  in  quern 
continuo  fiat,  malis  tentigine  rumpi? 
Non  ego:  namque  parabilem  amo  venerem  facilemque. 

120    Illam,  '  Post  paulo,'  '  Sed  pluris,'  '  Si  exierit  vir/ 

Gallis,  hanc  Philodemus  ait  sibi,  quae  neque  magno 
stet  pretio  neque  cunctetur,  cum  est  iussa  venire. 
Candida  rectaque  sit,  munda  hactenus,  ut  neque  longa 
nee  magis  alba  velit,  quam  dat  natura,  videri. 

125    Haec  ubi  supposuit  dextro  corpus  mihi  laevum, 
Ilia  et  Egeria  est :  do  nomen  quodlibet  illi, 
nee  vereor,  ne,  dum  futuo,  vir  rure  recurrat, 
ianua  frangatur,  latret  canis,  undique  magno 
pulsa  domus  strepitu  resonet,  vepallida  lecto 

130     desiliat  mulier,  miseram  se  conscia  clamet, 

cruribus  haec  metuat,  doti  deprensa,  egomet  mi. 
Discincta  tunica  fugiendum  est  ac  pede  nudo, 
ne  nummi  pereant  aut  puga  aut  denique  fama. 
Deprendi  miserum  est;  Fabio  vel  iudice  vincam. 


Omnibus  hoc  vitium  est  cantoribus,  inter  amicos 
ut  numquam  inducant  animum  cantare  rogati, 
iniussi  numquam  desistant.     Sardus  habebat 
ille  Tigellius  hoc.     Caesar,  qui  cogere  posset, 

5       si  peteret  per  amicitiam  patris  atque  suam,  non 
quicquam  proficeret ;  si  collibuisset,  ab  ovo 
usque  ad  mala  citaret  '  Io  Bacche !  '  modo  summa 
voce,  modo  hac  resonat  quae  chordis  quattuor  ima. 
Nil  aequale  homini  fuit  illi ;  saepe  velut  qui 

10      currebat  fugiens  hostem,  persaepe  velut  qui 
Iunonis  sacra  ferret ;  habebat  saepe  ducentos, 
saepe  decern  servos ;  modo  reges  atque  tetrarchas, 
omnia  magna  loquens,  modo,  '  Sit  mihi  mensa  tripes  et 
concha  salis  puri  et  toga,  quae  defendere  frigus, 

15      quamvis  crassa,  queat.'     Deciens  centena  dedisses 

huic  parco,  paucis  contento,  quinque  diebus 
nil  erat  in  loculis.     Noctes  vigilabat  ad  ipsum 
mane,  diem  totum  stertebat.     Nil  fuit  umquam 
sic  impar  sibi.  —  Nunc  aliquis  dicat  mihi :  *  Quid  tu  ? 

20      nullane  habes  vitia? '     Immo  alia  et  fortasse  minora. 
Maenius  absentem  Novium  cum  carperet,  '  Heus  tu,' 
quidam  ait,  *  ignoras  te,  an  ut  ignotum  dare  nobis 
verba  putas  ? '     '  Egomet  mi  ignosco,'  Maenius  inquit. 
Stultus  et  improbus  hie  amor  est,  dignusque  notari. 

25  Cum  tua  pervideas  oculis  mala  lippus  inunctis, 

cur  in  amicorum  vitiis  tarn  cernis  acutum 
quam  aut  aquila  aut  serpens  Epidaurius  ?   At  tibi  contra 
evenit,  inquirant  vitia  ut  tua  rursus  et  illi. 
'Iracundior  est  paulo,  minus  aptus  acutis 

30      naribus  horum  hominum  ;  rideri  possit  eo,  quod 
rusticius  tonso  toga  defluit,  et  male  laxus 
in  pede  calceus  haeret.'     At  est  bonus,  ut  melior  vir 
non  alius  quisquam,  at  tibi  amicus,  at  ingenium  ingens 
inculto  latet  hoc  sub  corpore.     Denique  te  ipsum 

35      concute,  num  qua  tibi  vitiorum  inseverit  olim 
natura  aut  etiam  consuetudo  mala ;  namque 
neglectis  urenda  filix  innascitur  agris. 

Illuc  praevertamur :  amatorem  quod  amicae 
turpia  decipiunt  caecum  vitia,  aut  etiam  ipsa  haec 

40      delectant,  veluti  Balbinum  polypus  Hagnae : 
vellem  in  amicitia  sic  erraremus,  et  isti 
errori  nomen  virtus  posuisset  honestum. 
At  pater  ut  gnati,  sic  nos  debemus  amici 
si  quod  sit  vitium  non  fastidire ;  strabonem 

45      appellat  paetum  pater,  et  pullum,  male  parvus 
si  cui  filius  est,  ut  abortivus  fuit  olim 
Sisyphus ;  hunc  varum  distortis  cruribus  ;  ilium 

balbutit  scaurum  pravis  fultum  male  talis. 
Parcius  hie  vivit :  f rugi  dicatur.     Ineptus 

50      et  iactantior  hie  paulo  est :  concinnus  amicis 
postulat  ut  videatur.     At  est  truculentior  atque 
plus  aequo  liber :  simplex  f  ortisque  habeatur. 
Caldior  est :  acris  inter  numeretur.     Opinor 
haec  res  et  iungit,  iunctos  et  servat  amicos. 

55  At  nos  virtutes  ipsas  invertimus,  atque 

sincerum  cupimus  vas  incrustare.     Probus  quis 
nobiscum  vivit,  multum  demissus  homo :  illi 
tardo  cognomen,  pingui  damus.     Hie  fugit  omnis 
insidias  nullique  malo  latus  obdit  apertum, 

60      cum  genus  hoc  inter  vitae  versetur,  ubi  acris 
invidia  atque  vigent  ubi  crimina:  pro  bene  sano 
ac  non  incauto,  fictum  astutumque  vocamus. 
Simplicior  quis  et  est,  qualem  me  saepe  libenter 
obtulerim  tibi,  Maecenas,  ut  forte  legentem 

65      aut  taciturn  impellat  quovis  sermone  :  '  Molestus  ; 
communi  sensu  plane  caret,'  inquimus.     Eheu, 
quam  temere  in  nosmet  legem  sancimus  iniquam ! 
Nam  vitiis  nemo  sine  nascitur ;  optimus  ille  est 
qui  minimis  urgetur.     Amicus  dulcis,  ut  aequum  est, 

70      cum  mea  compenset  vitiis  bona;  pluribus  hisce 
(si  modo  plura  mihi  bona  sunt)  inclinet,  amari 
si  volet ;  hac  lege  in  trutina  ponetur  eadem. 
Qui  ne  tuberibus  propriis  offendat  amicum 
postulat,  ignoscet  verrucis  illius ;  aequum  est 

75      peccatis  veniam  poscentem  reddere  rursus. 

Denique,  quatenus  excidi  penitus  vitium  irae, 
cetera  item  nequeunt  stultis  haerentia,  cur  non 
ponderibus  modulisque  suis  ratio  utitur,  ac  res 
ut  quaeque  est,  ita  suppliciis  delicta  coercet  ? 

13 

So      Si  quis  eum  servum,  patinam  qui  tollere  iussus 
semesos  piscis  tepidumque  ligurrierit  ius 
in  cruce  suffigat,  Labeone  insanior  inter 
sanos  dicatur.     Quanto  hoc  furiosius  atque 
maius  peccatum  est :  paulum  deliquit  amicus, 

S5      quod  nisi  concedas,  habeare  insuavis,  acerbus  : 
odisti,  et  fugis,  ut  Rusonem  debitor  aeris, 
qui  nisi,  cum  tristes  misero  venere  Kalendae, 
mercedem  aut  nummos  undeunde  extricat,  amaras 
porrecto  iugulo  historias  captivus  ut  audit. 

90      Comminxit  lectum  potus,  mensave  catillum 

Evandri  manibus  tritum  deiecit ;  ob  hanc  rem, 
aut  positum  ante  mea  quia  pullum  in  parte  catini 
sustulit  esuriens,  minus  hoc  iucundus  amicus 
sit  mihi  ?     Quid  faciam  si  furtum  fecerit,  aut  si 

95      prodiderit  commissa  fide  sponsumve  negarit  ? 

Quis  paria  esse  fere  placuit  peccata,  laborant 
cum  ventum  ad  verum  est;  sensus  moresque  repugnant 
atque  ipsa  utilitas,  iusti  prope  mater  et  aequi. 
Cum  prorepserunt  primis  animalia  terris, 

100    mutum  et  turpe  pecus,  glandem  atque  cubilia  propter 
unguibus  et  pugnis,  dein  fustibus,  atque  ita  porro 
pugnabant  armis,  quae  post  fabricaverat  usus, 
donee  verba,  quibus  voces  sensusque  notarent, 
nominaque  invenere  ;  dehinc  absistere  bello, 

105    oppida  coeperunt  munire  et  ponere  leges, 
ne  quis  fur  esset,  neu  latro,  neu  quis  adulter. 
Nam  fuit  ante  Helenam  cunnus  taeterrima  belli 
causa ;  sed  ignotis  perierunt  mortibus  illi, 
quos  venerem  incertam  rapientis  more  ferarum 

no    viribus  editior  caedebat,  ut  in  grege  taurus. 
Iura  inventa  metu  iniusti  fateare  necesse  est, 

tempora  si  fastosque  velis  evolvere  mundi. 
Nee  natura  potest  iusto  secernere  iniquum, 
dividit  ut  bona  diversis,  fugienda  petendis ; 

[15    nee  vincet  ratio  hoc,  tantundem  ut  peccet  idemque 
qui  teneros  caules  alieni  fregerit  horti, 
et  qui  nocturnus  sacra  divom  legerit.     Adsit 
regula,  pieccatis  quae  poenas  irroget  aequas, 
ne  scutica  dignum  horribili  sectere  flagello. 

20    Nam,  ut  ferula  caedas  meritum  maiora  subire 
verbera,  non  vereor,  cum  dicas  esse  pares  res 
furta  latrociniis,  et  magnis  parva  mineris 
falce  recisurum  simili  te,  si  tibi  regnum 
permittant  homines.     Si  dives  qui  sapiens  est, 

25    et  sutor  bonus  et  solus  formosus  et  est  rex, 

cur  optas  quod  habes  ?     '  Non  nosti  quid  pater,'  inquit, 
*  Chrysippus  dicat :  sapiens  crepidas  sibi  numquam 
nee  soleas  fecit,  sutor  tamen  est  sapiens.'     Qui  ? 
'Vt,   quamvis   tacet   Hermogenes,    cantor    tamen    at- 
que 

30     optimus  est  modulator  ;  ut  Alfenus  vafer,  omni 
abiecto  instrumento  artis  clausaque  taberna, 
sutor  erat ;  sapiens  operis  sic  optimus  omnis 
est  opifex  solus,  sic  rex.'     Vellunt  tibi  barbam 
lascivi  pueri ;  quos  tu  nisi  f  uste  coerces, 

35    urgeris  turba  circum  te  stante  miserque 

rumperis  et  latras,  magnorum  maxime  regum ! 
Ne  longum  faciam,  dum  tu  quadrante  lavatum 
rex  ibis,  neque  te  quisquam  stipator  ineptum 
praeter  Crispinum  sectabitur,  et  mihi  dulces 

40    ignoscent,  si  quid  peccaro  stultus,  amici, 
inque  vicem  illorum  patiar  delicta  libenter, 
privatusque  magis  vivam  te  rege  beatus. 

Eupolis  atque  Cratinus  Aristophanesque  poetae, 
atque  alii,  quorum  comoedia  prisca  virorum  est, 
si  quis  erat  dignus  describi,  quod  malus  ac  fur, 
quod  moechus  foret  aut  sicarius  aut  alioqui 

5        famosus,  multa  cum  libertate  notabant. 
Hinc  omnis  pendet  Lucilius,  hosce  secutus 
mutatis  tantum  pedibus  numerisque,  facetus, 
emunctae  naris,  durus  componere  versus. 
Nam  f  uit  hoc  vitiosus  :  in  hora  saepe  ducentos, 

io     ut  magnum,  versus  dictabat  stans  pede  in  uno ; 
cum  flueret  lutulentus,  erat  quod  tollere  velles ; 
garrulus  atque  piger  scribendi  ferre  laborem, 
scribendi  recte  ;  nam  ut  multum,  nil  moror.  —  Ecce, 
Crispinus  minimo  me  provocat:  'Accipe,  si  vis, 

15     accipiam  tabulas;  detur  nobis  locus,  hora, 

custodes ;  videamus  uter  plus  scribere  possit.' 
Di  bene  fecerunt,  inopis  me  quodque  pusilli 
finxerunt  animi,  raro  et  perpauca  loquentis ; 
at  tu  conclusas  hircinis  follibus  auras, 

20     usque  laborantis  dum  ferrum  molliat  ignis, 
ut  mavis,  imitare.     Beatus  Fannius,  ultro 
delatis  capsis  et  imagine,  cum  mea  nemo 
scripta  legat,  volgo  recitare  timentis  ob  hanc  rem, 
quod  sunt  quos  genus  hoc  minime  iuvat,  utpote  pluris 

25      culpari  dignos.     Quemvis  media  elige  turba  : 
aut  ob  avaritiam  aut  misera  ambitione  laborat ; 
hie  nuptarum  insanit  amoribus,  hie  puerorum  ; 
hunc  capit  argenti  splendor ;  stupet  Albius  aere ; 
hie  mutat  merces  surgente  a  sole  ad  eum  quo 

30      vespertina  tepet  regio  ;  quin  per  mala  praeceps 

fertur,  uti  pulvis  collectus  turbine,  ne  quid 

summa  deperdat  metuens  aut  ampliet  ut  rem. 

Omnes  hi  metuunt  versus,  odere  poetas. 

'  Faenum  habet  in  cornu,  longe  f  uge  ;  dummodo  risum 

excutiat  sibi,  non  hie  cuiquam  parcet  amico ; 

et  quodcumque  semel  chartis  illeverit,  omnis 

gestiet  a  furno  redeuntis  scire  lacuque 

et  pueros  et  anus.'     Agedum,  pauca  accipe  contra. 

Primum  ego  me  illorum,  dederim  quibus  esse  poetas, 
excerpam  numero  ;  neque  enim  concludere  versum 
dixens  esse  satis,  neque  si  quis  scribat,  uti  nos, 
sermoni  propiora,  putes  hunc  esse  poetam. 
Ingenium  cui  sit,  cui  mens  divinior  atque  os 
magna  sonaturum,  des  nominis  huius  honorem. 
Idcirco  quidam  comoedia  necne  poema 
esset  quaesivere,  quod  acer  spiritus  ac  vis 
nee  verbis  nee  rebus  inest,  nisi  quod  pede  certo 
differt  sermoni,  sermo  merus.     '  At  pater  ardens 
saevit,  quod  meretrice  nepos  insanus  arnica 
filius  uxorem  grandi  cum  dote  recuset, 
ebrius  et,  magnum  quod  dedecus,  ambulet  ante 
noctem  cum  facibus.'     Numquid  Pomponius  istis 
audiret  leviora,  pater  si  viveret  ?     Ergo 
non  satis  est  puris  versum  perscribere  verbis, 
quern  si  dissolvas,  quivis  stomachetur  eodem 
quo  personatus  pacto  pater.     His,  ego  quae  nunc, 
olim  quae  scripsit  Lucilius,  eripias  si 
tempora  certa  modosque,  et  quod  prius  ordine  verbum 

est 
posterius  facias,  praeponens  ultima  primis, 
non,  ut  si  solvas  *  Postquam  Discordia  taetra 
belli  ferratos  postis  portasque  refregit,' 

invenias  etiam  disiecti  membra  poetae. 

Hactenus  haec  :  alias  iustum  sit  necne  poema, 
nunc  illud  tantum  quaeram,  meritone  tibi  sit 

65      suspectum  genus  hoc  scribendi.     Sulcius  acer 
ambulat  et  Caprius,  rauci  male  cumque  libellis, 
magnus  uterque  timor  latronibus  ;  at  bene  si  quis 
et  vivat  puris  manibus,  contemnat  utrumque. 
Vt  sis  tu  similis  Caeli  Birrique  latronum, 

70      non  ego  sim  Capri  neque  Sulci ;  cur  metuas  me  ? 
Nulla  taberna  meos  habeat  neque  pila  libellos, 
quis  manus  insudet  volgi  Hermogenisque  Tigelli: 
nee  recito  cuiquam  nisi  amicis,  idque  coactus, 
non  ubivis  coramve  quibuslibet.     In  medio  qui 

75      scripta  foro  recitent  sunt  multi,  quique  lavantes  : 
suave  locus  voci  resonat  conclusus.     Inanis 
hoc  iuvat,  haud  illud  quaerentis,  num  sine  sensu, 
tempore  num  faciant  alieno.     '  Laedere  gaudes,' 
inquis,  '  et  hoc  studio  pravus  facis.'     Vnde  petitum 

80      hoc  in  me  iacis  ?     Est  auctor  quis  denique  eorum 
vixi  cum  quibus  ?     '  Absentem  qui  rodit,  amicum 
qui  non  defendit,  alio  culpante,  solutos 
qui  captat  risus  hominum  famamque  dicacis, 
fingere  qui  non  visa  potest,  commissa  tacere 

85      qui  nequit,  hie  niger  est,  hunc  tu,  Romane,  caveto.' 
Saepe  tribus  lectis  videas  cenare  quaternos, 
e  quibus  unus  amet  quavis  aspergere  cunctos 
praeter  eum  qui  praebet  aquam;  post  huncquoquepotus, 
condita  cum  verax  aperit  praecordia  Liber. 

90      Hie  tibi  comis  et  urbanus  liberque  videtur, 
inf esto  nigris ;  ego  si  risi,  quod  ineptus 
pastillos  Rufillus  olet,  Gargonius  hircum, 
lividus  et  mordax  videor  tibi  ?     Mentio  si  qua 

de  Capitolini  furtis  iniecta  Petilli 

95      te  coram  f  uerit,  defendas,  ut  tuus  est  mos : 
'  Me  Capitolinus  convictore  usus  amicoque 
a  puero  est,  causaque  mea  permulta  rogatus 
fecit,  et  incolumis  laetor  quod  vivit  in  urbe ; 
sed  tamen  admiror,  quo  pacto  iudicium  illud 

100    f  agent.'     Hie  nigrae  sucus  loliginis,  haec  est 
aerugo  mera.     Quod  vitium  procul  afore  chartis, 
atque  animo  prius,  ut  si  quid  promittere  de  me 
possum  aliud  vere,  promitto.     Liberius  si 
dixero  quid,  si  forte  iocosius,  hoc  mihi  iuris 

105     cum  venia  dabis  :  insuevit  pater  optimus  hoc  me, 
ut  fugerem  exemplis  vitiorum  quaeque  notando. 
Cum  me  hortaretur,  parce  frugaliter  atque 
viverem  uti  contentus  eo  quod  mi  ipse  parasset : 
'  Nonne  vides  Albi  ut  male  vivat  filius  utque 

no     Baius  inops?     Magnum  documentum  ne  patriam  rem 
perdere  quis  velit.'     A  turpi  meretricis  amore 
cum  deterreret:  '  Scetani  dissimilis  sis.' 
Ne  sequerer  moechas,  concessa  cum  venere  uti 
possem  :  *  Deprensi  non  bella  est  fama  Treboni/ 

115    aiebat.     *  Sapiens,  vitatu  quidque  petitu 

sit  melius,  causas  reddet  tibi ;  mi  satis  est,  si 
traditum  ab  antiquis  morem  servare  tuamque, 
dum  custodis  eges,  vitam  famamque  tueri 
incolumem  possum;  simul  ac  duraverit  aetas 

120    membra  animumque  tuum,  nabis  sine  cortice.'     Sic  me 
formabat  puerum  dictis ;  et  sive  iubebat 
ut  facerem  quid  :  '  Habes  auctorem,  quo  facias  hoc,' 
unum  ex  iudicibus  selectis  obiciebat ; 
sive  vetabat :  '  An  hoc  inhonestum  et  inutile  factu 

125    necne  sit  addubites,  flagretrumore  malo  cum 

hie  atque  ille  ? '     Avidos  vicinum  f unus  ut  aegros 
exanimat,  mortisque  metu  sibi  parcere  cogit, 
sic  teneros  animos  aliena  opprobria  saepe 
absterrent  vitiis.     Ex  hoc  ego,  sanus  ab  illis 

130    perniciem  quaecumque  ferunt,  mediocribus  et  quis 
ignoscas  vitiis  teneor ;  f ortassis  et  istinc 
largiter  abstulerit  longa  aetas,  liber  amicus, 
consilium  proprium  :  neque  enim,  cum  lectulus  aut  me 
porticus  excepit,  desum  mihi.     '  Rectius  hoc  est/ 

135    *  Hoc  faciens  vivam  melius.'     *  Sic  dulcis  amicis 

occurram.'     '  Hoc  quidam  non  belle ;  numquid  ego  illi 
imprudens  olim  faciam  simile  ? '     Haec  ego  mecum 
compressis  agito  labris ;  ubi  quid  datur  oti, 
illudo  chartis.     Hoc  est  mediocribus  illis 

140    ex  vitiis  unum  ;  cui  si  concedere  nolis, 

multa  poetarum  veniet  manus  auxilio  quae 

sit  mihi  (nam  multo  plures  sumus),  ac  veluti  te 

Iudaei  cogemus  in  hanc  concedere  turbam. 


Egressum  magna  me  accepit  Aricia  Roma 
hospitio  modico  ;  rhetor  comes  Heliodorus, 
Graecorum  longe  doctissimus ;   inde  Forum  Appi, 
differtum  nautis  cauponibus  atque  malign  is. 

5        Hoc  iter  ignavi  divisimus,  altius  ac  nos 

praecinctis  unum ;  minus  est  gravis  Appia  tardis. 
Hie  ego  propter  aquam,  quod  erat  deterrima,  ventri 
indico  bellum,  cenantis  haud  animo  aequo 
exspectans  comites.     lam  nox  inducere  terris 

10      umbras  et  caelo  diff undere  signa  parabat ; 
turn  pueri  nautis,  pueris  convicia  nautae 

ingerere  :  '  Hue  appelle  !  '     '  Trecentos  inseris  ! '  '  Ohe, 
iam  satis  est !  '     Dum  aes  exigitur,  dum  mula  ligatur, 
tota  abit  hora;  mali  culices  ranaeque  palustres 

15      avertunt  somnos;  absentem  cantat  amicam 
multa  prolutus  vappa  nauta  atque  viator 
certatim ;  tandem  fessus  dormire  viator 
incipit,  ac  missae  pastum  retinacula  mulae 
nauta  piger  saxo  religat  stertitque  supinus. 

20      Iamque  dies  aderat,  nil  cum  procedere  lintrem 
sentimus,  donee  cerebrosus  prosilit  unus 
ac  niulae  nautaeque  caput  lumbosque  saligno 
fuste  dolat;  quarta  vix  demum  exponimur  hora. 
Ora  manusque  tua  lavimus,  Feronia,  lympha. 

25      Milia  turn  pransi  tria  repimus,  atque  subimus 
impositum  saxis  late  candentibus  Anxur. 
Hue  venturus  erat  Maecenas,  optimus  atque 
Cocceius,  missi  magnis  de  rebus  uterque 
legati,  aversos  soliti  componere  amicos. 

30      Hie  oculis  ego  nigra  meis  collyria  lippus 
illinere.     Interea  Maecenas  advenit  atque 
Cocceius,  Capitoque  simul  Fonteius,  ad  unguem 
factus  homo,  Antoni,  non  ut  magis  alter,  amicus. 
Fundos  Aufidio  Lusco  praetore  libenter 

35      linquimus,  insani  ridentes  praemia  scribae, 

praetextam  et  latum  clavum  prunaeque  vatillum. 
In  Mamurrarum  lassi  deinde  urbe  manemus, 
Murena  praebente  domum,  Capitone  culinam. 
Postera  lux  oritur  multo  gratissima  ;  namque 

40      Plotius  et  Varius  Sinuessae  Vergiliusque 
occurrunt,  animae,  qualis  neque  candidiores 
terra  tulit,  neque  quis  me  sit  devinctior  alter. 
O  qui  complexus  et  gaudia  quanta  fuerunt ! 

Nil  ego  contulerim  iucundo  sanus  amico. 

45      Proxima  Campano  ponti  quae  villula  tectum 

praebuit,  et  parochi  quae  debent  ligna  salemque. 
Hinc  muli  Capuae  clitellas  tempore  ponunt. 
Lusum  it  Maecenas,  dormitum  ego  Vergiliusque ; 
namque  pila  lippis  inimicum  et  ludere  crudis. 

50      Hinc  nos  Coccei  recipit  plenissima  villa, 

quae  super  est  Caudi  cauponas.     Nunc  mihi  paucis 
Sarmenti  scurrae  pugnam  Messique  Cicirri, 
Musa,  velim  memores,  et  quo  patre  natus  uterque 
contulerit  lites.     Messi  clarum  genus  Osci ; 

55      Sarmenti  domina  exstat :  ab  his  maioribus  orti 
ad  pugnam  venere.     Prior  Sarmentus  :  '  Equi  te 
esse  feri  similem  dico.'     Ridemus,  et  ipse 
Messius  '  Accipio,'  caput  et  movet     'O,  tua  cornu 
ni  foret  exsecto  frons,'  inquit,  'quid  faceres,  cum 

60      sic  mutilus  minitaris  ? '     At  illi  foeda  cicatrix 
saetosam  laevi  frontem  turpaverat  oris. 
Campanum  in  morbum,  in  faciem  permulta  iocatus, 
pastorem  saltaret  uti  Cyclopa  rogabat ; 
nil  illi  larva  aut  tragicis  opus  esse  cothurnis. 

65      Multa  Cicirrus  ad  haec  :  Donasset  iamne  catenam 
ex  voto  Laribus,  quaerebat;  scriba  quod  esset, 
nilo  deterius  dominae  ius  esse  :  rogabat 
denique,  cur  umquam  fugisset,  cui  satis  una 
farris  libra  foret,  gracili  sic  tamque  pusillo. 

70      Prorsus  iucunde  cenam  producimus  illam. 

Tendimus  hinc  recta  Beneventum,  ubi  sedulus  hospes 
paene  macros  arsit  dum  turdos  versat  in  igni; 
nam  vaga  per  veterem  dilapso  flamma  culinam 
Volcano  summum  properabat  lambere  tectum. 

75      Convivas  avidos  cenam  servosque  timentis 

22 


SERMONES  [i,  6,  4 

turn  rapere,  atque  omnis  restinguere  velle  videres. 
Incipit  ex  illo  montis  Apulia  notos 
ostentare  mihi,  quos  torret  Atabulus,  et  quos 
numquam  erepsemus,  nisi  nos  vicina  Trivici 

80      villa  recepisset,  lacrimoso  non  sine  fumo, 
udos  cum  foliis  ramos  urente  camino. 

86      Quattuor  hinc  rapimur  viginti  et  milia  raedis, 
mansuri  oppidulo  quod  versu  dicere  non  est, 
signis  perfacile  est :  venit  vilissima  rerum 
hie  aqua  ;  sed  panis  longe  pulcherrimus,  ultra 

90      callidus  ut  soleat  umeris  portare  viator  : 

nam  Canusi  lapidosus,  aquae  non  ditior  urna 
qui  locus  a  forti  Diomede  est  conditus  olim. 
Flentibus  hinc  Varius  discedit  maestus  amicis. 
Inde  Rubos  fessi  pervenimus,  utpote  longum 

95      carpentes  iter  et  factum  corruptius  imbri. 
Postera  tempestas  melior,  via  peior  ad  usque 
Bari  moenia  piscosi ;  dein  Gnatia  lymphis 
iratis  exstructa  dedit  risusque  iocosque, 
dum  flamma  sine  tura  liquescere  limine  sacro 

100    persuadere  cupit     Credat  Iudaeus  Apella, 

non  ego ;  namque  deos  didici  securum  agere  aevum, 
nee,  si  quid  miri  faciat  natura,  deos  id 
tristis  ex  alto  caeli  demittere  tecto. 
Brundisium  longae  finis  chartaeque  viaeque  est. 


Non  quia,  Maecenas,  Lydorum  quicquid  Etruscos 
incoluit  finis,  nemo  generosior  est  te, 
nee  quod  avus  tibi  maternus  fuit  atque  paternus, 
olim  qui  magnis  legionibus  imperitarent, 

5        ut  plerique  solent,  naso  suspendis  adunco 
ignotos,  ut  me  libertino  patre  natum. 
Cum  referre  negas  quali  sit  quisque  parente 
natus,  dum  ingenuus,  persuades  hoc  tibi  vere, 
ante  potestatem  Tulli  atque  ignobile  regnum 

10      multos  saepe  viros  nullis  maioribus  ortos 

et  vixisse  probos,  amplis  et  honoribus  auctos ; 
contra  Laevinum,  Valeri  genus,  unde  superbus 
Tarquinius  regno  pulsus  fugit,  unius  assis 
non  umquam  pretio  pluris  licuisse,  notante 

15      iudice,  quo  nosti,  populo,  qui  stultus  honores 
saepe  dat  indignis  et  famae  servit  ineptus, 
qui  stupet  in  titulis  et  imaginibus.     Quid  oportet 
nos  f  acere,  a  volgo  longe  longeque  remotos  ? 
Namque  esto  populus  Laevino  mallet  honorem 

20      quam  Decio  mandare  novo,  censorque  moveret 
Appius,  ingenuo  si  non  essem  patre  natus  : 
vel  merito,  quoniam  in  propria  non  pelle  quiessem. 

Sed  f  ulgente  trahit  constrictos  Gloria  curru 
non  minus  ignotos  generosis.     Quo  tibi,  Tilli, 

25      sumere  depositum  clavum  fierique  tribuno  ? 
Invidia  adcrevit,  privato  quae  minor  esset. 
Nam  ut  quisque  insanus  nigris  medium  impediit  crus 
pellibus,  et  latum  demisit  pectore  clavum, 
audit  continuo  '  Quis  homo  hie?'  et  'quo  patre  natus?' 

30      Vt,  si  qui  aegrotet  quo  morbo  Barrus  haberi 
et  cupiat  f  ormosus,  eat  quacumque,  puellis 
iniciat  curam  quaerendi  singula,  quali 
sit  facie,  sura,  quali  pede,  dente,  capillo  ; 
sic  qui  promittit  civis,  urbem  sibi  curae, 

35      imperium  fore  et  Italiam,  delubra  deorum, 

quo  patre  sit  natus,  num  ignota  matre  inhonestus, 

omnis  mortalis  curare  et  quaerere  cogit. 

1  Tune,  Syri,  Damae,  aut  Dionysi  filius,  audes 

deicere  e  saxo  civis  aut  tradere  Cadmo  ? ' 

40      ■  At  Novius  collega  gradu  post  me  sedet  uno  ; 

namque  est  ille,  pater  quod  erat  meus.'   *  Hoc  tibi  Paulus 
et  Messalla  videris  ?     At  hie,  si  plostra  ducenta 
concurrantque  foro  tria  funera  magna,  sonabit 
cornua  quod  vincatque  tubas  ;  saltern  tenet  hoc  nos. 

45  Nunc  ad  me  redeo  libertino  patre  natum, 

quern  rodunt  omnes  libertino  patre  natum, 
nunc,  quia  sim  tibi,  Maecenas,  convictor,  at  olim, 
quod  mihi  pareret  legio  Romana  tribuno. 
Dissimile  hoc  illi  est ;  quia  non,  ut  f  orsit  honorem 

50      iure  mihi  invideat  quivis,  ita  te  quoque  amicum, 
praesertim  cautum  dignos  assumere,  prava 
ambitione  procul.     Felicem  dicere  non  hoc 
me  possim,  casu  quod  te  sortitns  amicum; 
nulla  etenim  mihi  te  fors  obtulit:  optimus  olim 

55      Vergilius,  post  hunc  Varius  dixere  quid  essem. 
Vt  veni  coram,  singultim  pauca  locutus 
(infans  namque  pudor  prohibebat  plura  profari), 
non  ego  me  claro  natum  patre,  non  ego  circum 
me  Satureiano  vectari  rura  caballo, 

60      sed,  quod  eram,  narro.     Respondes,  ut  tuus  est  mos, 
pauca ;  abeo,  et  revocas  nono  post  mense  iubesque 
esse  in  amicorum  numero.     Magnum  hoc  ego  duco, 
quod  placui  tibi,  qui  turpi  secernis  honestum, 
non  patre  praeclaro,  sed  vita  et  pectore  puro. 

65  Atqui  si  vitiis  mediocribus  ac  mea  paucis 

mendosa  est  natura,  alioqui  recta,  —  velut  si 
egregio  inspersos  reprehendas  corpore  naevos, — 
si  neque  avaritiam  neque  sordes  nee  mala  lustra 

obiciet  vere  quisquam  mihi,  purus  et  insons 

70      (ut  me  collaudem)  si  et  vivo  carus  amicis, 

causa  fuit  pater  his,  qui,  macro  pauper  agello, 
noluit  in  Flavi  ludum  me  mittere,  magni 
quo  pueri  magnis  e  centurionibus  orti, 
laevo  suspensi  loculos  tabulamque  lacerto, 

75      ibant  octonos  referentes  Idibus  aeris, 

sed  puerum  est  ausus  Romam  portare,  docendum 
artis  quas  doceat  quivis  eques  atque  senator 
semet  prognatos.    Vestem  servosque  sequentis, 
in  magno  ut  populo,  si  qui  vidisset,  avita 

80      ex  re  praeberi  sumptus  mihi  crederet  illos. 
Ipse  mihi  custos  incorruptissimus  omnis 
circum  doctores  aderat.     Quid  multa  ?     Pudicum, 
qui  primus  virtutis  honos,  servavit  ab  omni 
non  solum  facto,  verum  opprobrio  quoque  turpi ; 

85      nee  timuit  sibi  ne  vitio  quis  verteret,  olim 
si  praeco  parvas  aut,  ut  fuit  ipse,  coactor 
mercedes  sequerer ;  neque  ego  essem  questus;  at  hoc 

nunc 
laus  illi  debetur  et  a  me  gratia  maior. 
Nil  me  paeniteat  sanum  patris  huius,  eoque 

90      non,  ut  magna  dolo  factum  negat  esse  suo  pars, 
quod  non  ingenuos  habeat  clarosque  parentes, 
sic  me  defendam.     Longe  mea  discrepat  istis 
et  vox  et  ratio  :  nam  si  natura  iuberet 
a  certis  annis  aevum  remeare  peractum, 

95      atque  alios  legere  ad  fastum  quoscumque  parentes 
optaret  sibi  quisque,  meis  contentus,  honestos 
fascibus  et  sellis  nollem  mihi  sumere,  demens 
iudicio  volgi,  sanus  fortasse  tuo,  quod 
nollem  onus  haud  umquam  solitus  portare  molestum. 

100     Nam  mihi  continuo  maior  quaerenda  foret  res, 
atque  salutandi  plures;  ducendus  et  unus 
et  comes  alter,  uti  ne  solus  rusve  peregreve 
exirem ;  plures  calones  atque  caballi 
pascendi,  ducenda  petorrita.     Nunc  mihi  curto 

105    ire  licet  mulo  vel  si  libet  usque  Tarentum, 

mantica  cui  lumbos  onere  ulceret  atque  eques  armos; 

obiciet  nemo  sordes  mihi  quas  tibi,  Tilli, 

cum  Tiburte  via  praetorem  quinque  sequuntur 

te  pueri,  lasanum  portantes  oenophorumque. 

no    Hoc  ego  commodius  quam  tu,  praeclare  senator, 
milibus  atque  aliis  vivo.     Quacumque  libido  est, 
incedo  solus  ;  percontor  quanti  olus  ac  far ; 
fallacem  circum  vespertinumque  pererro 
saepe  forum  ;  adsisto  divinis ;  inde  domum  me 

115     ad  porri  et  ciceris  refero  laganique  catinum. 
Cena  ministratur  pueris  tribus,  et  lapis  albus 
pocula  cum  cyatho  duo  sustinet ;  adstat  echinus 
vilis,  cum  patera  guttus,  Campana  supellex. 
Deinde  eo  dormitum,  non  sollicitus,  mihi  quod  eras 

120    surgendum  sit  mane,  obeundus  Marsya,  qui  se 
voltum  ferre  negat  Noviorum  posse  minoris. 
Ad  quartam  iaceo ;  post  hanc  vagor ;  aut  ego,  lecto 
aut  scripto  quod  me  taciturn  iuvet,  unguor  olivo, 
non  quo  fraudatis  immundus  Natta  lucernis. 

125    Ast  ubi  me  fessum  sol  acrior  ire  lavatum 

admonuit,  fugio  campum  lusumque  trigonem. 
Pransus  non  avide,  quantum  interpellet  inani 
ventre  diem  durare,  domesticus  otior.     Haec  est 
vita  solutorum  misera  ambitione  gravique ; 

130    his  me  consolor  victurum  suavius  ac  si 

quaestor  avus  pater  atque  meus  patruusque  fuisset. 

Proscripti  Regis  Rupili  pus  atque  venenum 
hybrida  quo  pacto  sit  Persius  ultus,  opinor 
omnibus  et  lippis  notum  et  tonsoribus  esse. 
Persius  hie  permagna  negotia  dives  habebat 

5        Clazomenis,  etiam  litis  cum  Rege  molestas, 

durus  homo,  atque  odio  qui  posset  vincere  Regem, 
confidens  tumidusque,  adeo  sermonis  amari, 
Sisennas,  Barros  ut  equis  praecurreret  albis. 
Ad  Regem  redeo.     Postquam  nihil  inter  utrumque 

io      convenit  (hoc  etenim  sunt  omnes  iure  molesti, 

quo  fortes,  quibus  adversum  bellum  incidit ;  inter 
Hectora  Priamiden  animosum  atque  inter  Achillem 
ira  fuit  capitalis,  ut  ultima  divideret  mors, 
non  aliam  ob  causam  nisi  quod  virtus  in  utroque 

15      summa  fuit :  duo  si  discordia  vexet  inertis 
aut  si  disparibus  bellum  incidat,  ut  Diomedi 
cum  Lycio  Glauco,  discedat  pigrior,  ultro 
muneribus  missis) :  Bruto  praetore  tenente 
ditem  Asiarn,  Rupili  et  Persi  par  pugnat,  uti  non 

20      compositum  melius  cum  Bitho  Bacchius.     In  ius 
acres  procurrunt,  magnum  spectaculum  uterque. 
Persius  exponit  causam  ;  ridetur  ab  omni 
conventu  ;  laudat  Brutum  laudatque  cohortem  : 
solem  Asiae  Brutum  appellat,  stellasque  salubris 

25      appellat  comites,  excepto  Rege  ;  canem  ilium, 
invisum  agricolis  sidus,  venisse.     Ruebat, 
flumen  ut  hibernum,  fertur  quo  rara  securis. 
Turn  Praenestinus  salso  multoquo  fluenti 
expressa  arbusto  regerit  convicia,  durus 

30      vindemiator  et  invictus,  cui  saepe  viator 

cessisset,  magna  compellans  voce  cuculum. 
At  Graecus,  postquam  est  Italo  perfusus  aceto, 
Persius  exclamat :  '  Per  magnos,  Brute,  deos  te 
oro,  qui  reges  consueris  tollere,  cur  non 
35      hunc    Regem   iugulas?      Operum   hoc,   mihi    crede, 
tuorum  est/ 

8 

Olim  truncus  eram  ficulnus,  inutile  lignum, 
cum  faber,  incertus  scamnum  faceretne  Priapum, 
maluit  esse  deum.     Deus  inde  ego,  furum  aviumque 
maxima  formido ;  nam  fures  dextra  coercet 

5       obscaenoque  ruber  porrectus  ab  inguine  palus ; 
ast  importunas  volucres  in  vertice  arundo 
terret  fixa  vetatque  novis  considere  in  hortis. 
Hue  prius  angustis  eiecta  cadavera  cellis 
conservus  vili  portanda  locabat  in  area ; 

10      hoc  miserae  plebi  stabat  commune  sepulchrum, 
Pantolabo  scurrae  Nomentanoque  nepoti : 
mille  pedes  in  fronte,  trecentos  cippus  in  agrum 
hie  dabat,  heredes  monumentum  ne  sequeretur. 
Nunc  licet  Esquiliis  habitare  salubribus  atque 

T5      aggere  in  aprico  spatiari,  quo  modo  tristes 
albis  informem  spectabant  ossibus  agrum; 
cum  mihi  non  tantum  furesque  feraeque,  suetae 
hunc  vexare  locum,  curae  sunt  atque  labori, 
quantum  carminibus  quae  versant  atque  venenis 

20      humanos  animos.     Has  nullo  perdere  possum 
nee  prohibere  modo,  simul  ac  vaga  luna  decorum 
protulit  os,  quin  ossa  legant  herbasque  nocentis. 
Vidi  egomet  nigra  succinctam  vadere  palla 
Canidiam  pedibus  nudis  passoque  capillo, 

25      cum  Sagana  maiore  ululantem.     Pallor  utrasque 
fecerat  horrendas  aspectu.     Scalpere  terram 
unguibus  et  pullam  divellere  mordicus  agnam 
coeperunt ;  cruor  in  fossam  confusus,  ut  inde 
manis  elicerent,  animas  responsa  daturas. 

30      Lanea  et  effigies  erat,  altera  cerea  :  maior 
lanea,  quae  poenis  compesceret  inferiorem ; 
cerea  suppliciter  stabat  servilibus,  ut  quae 
iam  peritura,  modis.     Hecaten  vocat  altera,  saevam 
altera  Tisiphonen;  serpentis  atque  videres 

35      infernas  errare  canes,  Lunamque  rubentem, 
ne  foret  his  testis,  post  magna  latere  sepulchra. 
Mentior  at  si  quid,  merdis  caput  inquiner  albis 
corvorum,  atque  in  me  veniat  mictum  atque  cacatum 
Iulius  et  fragilis  Pediatia  furque  Voranus. 

40      Singula  quid  memorem  ?    quo  pacto  alterna  loquentes 
umbrae  cum  Sagana  resonarent  triste  et  acutum, 
utque  lupi  barbam  variae  cum  dente  colubrae 
abdiderint  furtim  terris,  et  imagine  cerea 
largior  arserit  ignis,  et  ut  non  testis  inultus 

45      horruerim  voces  Furiarum  et  facta  duarum  : 
nam,  displosa  sonat  quantum  vesica,  pepedi 
diffissa  nate  ficus  :  at  illae  currere  in  urbem  ; 
Canidiae  dentes,  altum  Saganae  caliendrum 
excidere  atque  herbas  atque  incantata  lacertis 

50      vincula  cum  magno  risuque  iocoque  videres. 

9 

Ibam  forte  Via  Sacra,  sicut  meus  est  mos, 
nescio  quid  meditans  nugarum,  totus  in  illis : 
accurrit  quidam  notus  mihi  nomine  tantum, 

arreptaque  manu,  '  Quid  agis,  dulcissime  rerum  ? ' 

5        '  Suaviter,  ut  nunc  est,'  inquam,  'et  cupio  omnia  quae 
vis/ 
Cum  adsectaretur,  '  Numquid  vis  ? '  occupo.     At  ille 
1  Noris  nos  '  inquit ;  '  docti  sumus/     Hie  ego  '  Pluris 
hoc  '  inquam  '  mihi  eris/     Misere  discedere  quaerens, 
ire  modo  ocius,  interdum  consistere,  in  aurem 

10      dicere  nescio  quid  puero,  cum  sudor  ad  imos 
manaret  talos.     ■  O  te,  Bolane,  cerebri 
f  elicem  ! '  aiebam  tacitus  ;  cum  quidlibet  ille 
garriret,  vicos,  urbem  laudaret.     Vt  illi 
nil  respondebam,  '  Misere  cupis  '  inquit  '  abire ; 

15      iamdudum  video  ;  sed  nil  agis  ;  usque  tenebo  ; 

persequar.     Hinc  quo  nunc  iter  est  tibi  ? '     '  Nil  opus 

est  te 
circumagi ;  quendam  volo  visere  non  tibi  notum ; 
trans  Tiberim  longe  cubat  is,  prope  Caesaris  hortos/ 
4  Nil  habeo  quod  agam,  et  non  sum  piger;  usque  se- 
quar  te/ 

20      Demitto  auriculas,  ut  iniquae  mentis  asellus, 
cum  gravius  dorso  subiit  onus.     Incipit  ille  : 
1  Si  bene  me  novi,  non  Viscum  pluris  amicum, 
non  Varium  facies  ;  nam  quis  me  scribere  pluris 
aut  citius  possit  versus  ?  quis  membra  movere 

25      mollius  ?  invideat  quod  et  Hermogenes,  ego  canto/ 
Interpellandi  locus  hie  erat:  '  Est  tibi  mater, 
cognati,  quis  te  salvo  est  opus  ? '    *  Haud  mihi  quisquam ; 
omnis  composui/     '  Felices  !     Nunc  ego  resto  ; 
confice ;  namque  instat  f atum  mihi  triste,  Sabella 

30      quod  puero  cecinit  divina  mota  anus  urna : 

"Hunc  neque  dira  venena,  nee  hosticus  auferet  ensis 
nee  laterum  dolor  aut  tussis,  nee  tarda  podagra; 

garrulus  hunc  quando  consumet  cumque  ;  loquaces, 
si  sapiat,  vitet,  simul  atque  adoleverit  aetas." ' 

35  Ventura  erat  ad  Vestae,  quarta  iam  parte  diei 

praeterita,  et  casu  tunc  respondere  vadato 
debebat ;  quod  ni  f ecisset,  perdere  litem. 
1  Si  me  auias/  inquit, '  paulum  hie  ades/     '  Inteream,  si 
aut  valeo  stare  aut  novi  civilia  iura ; 

40      et   propero    quo    scis/     '  Dubius    sum    quid   faciam/ 
inquit, 
1  tene  relinquam  an  rem.'     '  Me,  sodes.'    '  Non  faciam/ 

ille, 
et  praecedere  coepit.     Ego,  ut  contendere  durum  est 
cum  victore,  sequor.     '  Maecenas  quomodo  tecum  ? ' 
hinc  repetit;  '  paucorum  hominum  et  mentis  bene  sanae. 

45      Nemo  dexterius  fortuna  est  usus  ;  haberes 

magnum  adiutorem,  posset  qui  ferre  secundas, 
hunc  hominem  velles  si  tradere ;  dispeream,  ni 
summosses  omnis/     '  Non  isto  vivimus  illic 
quo  tu  rere  modo  ;  domus  hac  nee  purior  ulla  est 

50      nee  magis  his  aliena  malis ;  nil  mi  officit,  inquam, 
ditior  hie  aut  est  quia  doctior ;  est  locus  uni 
cuique  suus.'     *  Magnum  narras,  vix  credibile ! '  '  Atqui 
sic  habet/     '  Accendis,  quare  cupiam  magis  illi 
proximus  esse/     'Velis  tantummodo:  quae  tua  virtus, 

55      expugnabis  ;  et  est  qui  vinci  possit,  eoque 

difficilis  aditus  primos  habet.'     '  Haud  mihi  dero  : 
muneribus  servos  corrumpam;  non,  hodie  si 
exclusus  fuero,  desistam ;  tempora  quaeram, 
occurram  in  triviis,  deducam.     Nil  sine  magno 

60     vita  labore  dedit  mortalibus.'     Haec  dum  agit  ecce 
Fuscus  Aristius  occurrit,  mihi  carus  et  ilium 
qui  pulchre  nosset.     Consistimus.     '  Vnde  venis  et 

quo  tendis  ? '  rogat  et  respondet.     Vellere  coepi 
et  prensare  manu  lentissima  brachia,  nutans, 

65      distorquens  oculos,  ut  me  eriperet.     Male  salsus 
ridens  dissimulare  ;   meum  iecur  urere  bilis. 
1  Certe  nescio  quid  secreto  velle  loqui  te 
aiebas  mecum.'      *  Memini  bene,  sed  meliore 
tempore  dicam  ;  hodie  tricesima  sabbata  :  vin  tu 

70      curtis  Iudaeis  oppedere  ? '     *  Nulla  mihi,'  inquam, 
'religio  est.'     'At  mi;  sum  paulo  infirmior,  unus 
multorum.     Ignosces ;  alias  loquar.'     Huncine  solem 
tam  nigrum  surrexe  mihi !     Fugit  improbus  ac  me 
sub  cultro  linquit.     Casu  venit  obvius  illi 

75      adversarius,  et,  '  Quo  tu,  turpissime  ? '  magna 
inclamat  voce,  et  '  Licet  antestari  ? '     Ego  vero 
oppono  auriculam.     Rapit  in  ius  ;  clamor  utrimque, 
undique  concursus.     Sic  me  servavit  Apollo. 

IO 

Nempe  incomposito  dixi  pede  currere  versus 
Lucili.     Quis  tam  Lucili  fautor  inepte  est 
ut  non  hoc  fateatur  ?     At  idem,  quod  sale  multo 
urbem  defricuit,  charta  laudatur  eadem. 

5       Nee    tamen,  hoc    tribuens,  dederim    quoque    cetera; 
nam  sic 
et  Laberi  mimos  ut  pulchra  poemata  mirer. 
Ergo  non  satis  est  risu  diducere  rictum 
auditoris  —  et  est  quaedam  tamen  hie  quoque  virtus; 
est  brevitate  opus,  ut  currat  sententia  neu  se 

10      impediat  verbis  lassas  onerantibus  auris ; 

et  sermone  opus  est  modo  tristi,  saepe  iocoso, 
defendente  vicem  modo  rhetoris  atque  poetae, 

interdum  urbani,  parcentis  viribus  atque 
extenuantis  eas  consulto.     Ridiculum  acri 

15      fortius  et  melius  magnas  plerumque  secat  res. 
Illi,  scripta  quibus  comoedia  prisca  viris  est, 
hoc  stabant,  hoc  sunt  imitandi ;  quos  neque  pulcher 
Hermogenes  uraquam  legit,  neque  simius  iste 
nil  praeter  Calvum  et  doctus  cantare  Catullum. 

20      *  At  magnum  fecit,  quod  verbis  Graeca  Latinis 
miscuit.'     O  seri  studiorum  !  quine  putetis 
difficile  et  mirum,  Rhodio  quod  Pitholeonti 
contigit  ?     '  At  sermo  lingua  concinnus  utraque 
suavior,  ut  Chio  nota  si  commixta  Falerni  est.' 

25      Cum  versus  facias,  te  ipsum  percontor,  an  et  cum 
dura  ti'bi  peragenda  rei  sit  causa  Petilli  ? 
scilicet  oblitus  patriaeque  patrisque  Latini 
cum  Pedius  causas  exsudet  Poplicola  atque 
Corvinus,  patriis  intermiscere  petita 

30      verba  foris  malis,  Canusini  more  bilinguis  ? 

atque  ego  cum  Graecos  facerem,  natus  mare  citra, 
versiculos,  vetuit  me  tali  voce  Quirinus, 
post  mediam  noctem  visus,  cum  somnia  vera  : 
'In  silvam  non  ligna  feras  insanius,  ac  si 

35      magnas  Graecorum  malis  implere  catervas.' 

Turgidus  Alpinus  iugulat  dum  Memnona,  dumque 
defingit  Rheni  luteum  caput,  haec  ego  ludo, 
quae  neque  in  aede  sonent  certantia  iudice  Tarpa, 
nee  redeant  iterum  atque  iterum  spectanda  theatris. 

40      Arguta  meretrice  potes  Davoque  Chremeta 
eludente  senem  comis  garrire  libellos 
unus  vivorum,  Fundani ;  Pollio  regum 
facta  canit  pede  ter  percusso;  forte  epos  acer, 
ut  nemo,  Varius  ducit ;  molle  atque  facetum 

45      Vergilio  adnuerunt  gaudentes  rure  Camenae. 
Hoc  erat,  experto  frustra  Varrone  Atacino 
atque  quibusdam  aliis,  melius  quod  scribere  possern, 
inventore  minor ;  neque  ego  illi  detrahere  ausim 
haerentem  capiti  cum  multa  laude  coronam. 

50  At  dixi  fluere  hunc  lutulentum,  saepe  ferentem 

plura  quidem  tollenda  relinquendis.     Age,  quaeso, 
tu  nihil  in  magno  doctus  reprehendis  Homero  ? 
nil  comis  tragici  mutat  Lucilius  Acci  ? 
non  ridet  versus  Enni  gravitate  minores, 

55      cum  de  se  loquitur  non  ut  maiore  reprensis  ? 
Quid  vetat  et  nosmet  Lucili  scripta  legentis 
quaerere,  num  illius,  num  rerum  dura  negarit 
versiculos  natura  magis  factos  et  euntis 
mollius,  ac  si  quis,  pedibus  quid  claudere  senis, 

60      hoc  tantum  contentus,  amet  scripsisse  ducentos 
ante  cibum  versus,  totidem  cenatus ;  Etrusci 
quale  fuit  Cassi  rapido  ferventius  amni 
ingenium,  capsis  quern  fama  est  esse  librisque 
ambustum  propriis.     Fuerit  Lucilius,  inquam, 

65      comis  et  urbanus,  fuerit  limatior  idem 

quam  rudis  et  Graecis  intacti  carminis  auctor, 
quamque  poetarum  seniorum  turba ;  sed  ille, 
si  foret  hoc  nostrum  fato  dilatus  in  aevum, 
detereret  sibi  multa,  recideret  omne  quod  ultra 

70      perfectum  traheretur,  et  in  versu  f aciendo 
saepe  caput  scaberet,  vivos  et  roderet  unguis. 

Saepe  stilum  vertas,  iterum  quae  digna  legi  sint 
scripturus,  neque  te  ut  miretur  turba  labores, 
contentus  paucis  lectoribus.     An  tua  demens 

75      vilibus  in  ludis  dictari  carmina  malis  ? 

non  ego.;  nam  satis  est  equitem  mihi  plaudere,  ut  audax, 

contempus  aliis,  explosa  Arbuscula  dixit. 
Men'  moveat  cimex  Pantilius,  aut  cruciet  quod 
vellicet  absentem  Demetrius,  aut  quod  ineptus 
Fannius  Hermogenis  laedat  conviva  Tigelli? 
Plotius  et  Varius,  Maecenas  Vergiliusque, 
Valgius,  et  probet  haec  Octavius,  optimus  atque 
Fuscus,  et  haec  utinam  Viscorum  laudet  uterque ! 
Ambitione  relegata  te  dicere  possum, 
Pollio,  te,  Messalla,  tuo  cum  fratre,  simulque 
vos,  Bibule  et  Servi,  simul  his  te,  candide  Furni, 
compluris  alios,  doctos  ego  quos  et  amicos 
prudens  praetereo  ;  quibus  haec,  sint  qualiacumque, 
arridere  velim,  doliturus  si  placeant  spe 
deterius  nostra.     Demetri,  teque,  Tigelli, 
discipularum  inter  iubeo  plorare  cathedras. 
I,  puer,  atque  meo  citus  haec  subscribe  libello. 

Horatiits.    Sunt  quibus  in  satira  videor  nimis  acer  et 

ultra 
legem  tendere  opus ;  sine  nervis  altera,  quicquid 
composui,  pars  esse  putat,  similisque  meorum 
mille  die  versus  deduci  posse.     Trebati, 

5        quid  faciam  praescribe.  Trebatitts.  Quiescas.  Hor.  Ne 
faciam,  inquis, 
omnino  versus  ?     Treb.    Aio.     Hor.     Peream  male,  si 

non 
optimum  erat ;   verum   nequeo  dormire.       Treb.    Ter 

uncti 
transnanto  Tiberim,  somno  quibus  est  opus  alto, 
irriguumque  mero  sub  noctem  corpus  habento. 

10      Aut,  si  tantus  amor  scribendi  te  rapit,  aude 
Caesaris  invicti  res  dicere,  multa  laborum 
praemia  laturus.     Hor.  Cupidum,  pater  optime,  vires 
deficiunt ;  neque  enim  quivis  horrentia  pilis 
agmina  nee  fracta  pereuntis  cuspide  Gallos 

15      aut  labentis  equo  describat  volnera  Parthi. 

Treb.  Attamen  et  iustum  poteras  et  scribere  fortem, 
Scipiadam  ut  sapiens  Lucilius.    Hor.  Haud  mihi  dero, 
cum  res  ipsa  feret.     Nisi  dextro  tempore,  Flacci 
verba  per  attentam  non  ibunt  Caesaris  aurem, 

20      cui  male  si  palpere,  recalcitrat  undique  tutus. 

Treb.    Quanto  rectius  hoc,  quam  tristi  laedere  versu 

Pantolabum  scurram  Nomentanumque  nepotem, 
cum  sibi  quisque  timet,  quamquam  est  intactus,  et  odit ! 
Hor.     Ouid  faciam?     Saltat  Milonius,  ut  semel  icto 

25      accessit  fervor  capiti  numerusque  lucernis ; 
Castor  gaudet  equis,  ovo  prognatus  eodem 
pugnis ;  quot  capitum  vivunt,  totidem  studiorum 
milia  :  me  pedibus  delectat  claudere  verba 
Lucili  ritu,  nostrum  melioris  utroque. 

30      Ille  velut  fidis  arcana  sodalibus  olim 

credebat  libris,  neque,  si  male  cesserat,  u'squam 
decurrens  alio,  neque  si  bene ;  quo  fit  ut  omnis 
votiva  pateat  veluti  descripta  tabella 
vita  senis.     Sequor  hunc,  Lucanus  an  Apulus  anceps : 

35      nam  Venusinus  arat  finem  sub  utrumque  colonus, 
missus  ad  hoc,  pulsis,  vetus  est  ut  fama,  Sabellis, 
quo  ne  per  vacuum  Romano  incurreret  hostis, 
sive  quod  Apula  gens  seu  quod  Lucania  bellum 
incuteret  violenta.     Sed  hie  stilus  haud  petet  ultro 

40      quemquam  animantem,  et  me  veluti  custodiet  ensis 
vagina  tectus  ;  quern  cur  destringere  coner, 
tutus  ab  infestis  latronibus  ?     O  pater  et  rex 
Iuppiter,  ut  pereat  positum  robigine  telum, 
nee  quisquam  noceat  cupido  mihi  pacis !     At  ille 

45      qui  me  commorit  ('melius  non  tangere  V  clamo), 
flebit,  et  insignis  tota  cantabitur  urbe. 
Cervius  iratus  leges  minitatur  et  urnam, 
Canidia  Albuci  quibus  est  inimica  venenum, 
grande  malum  Turius,  si  quid  se  iudice  certes. 

50      Vt  quo  quisque  valet  suspectos  terreat,  utque 
imperet  hoc  natura  potens,  sic  collige  mecum  : 
dente  lupus,  cornu  taurus  petit :  unde  nisi  intus 
monstratum  ?     Scaevae  vivacem  crede  nepoti 

matrem  ;   nil  faciet  sceleris  pia  dextera :  mirum, 

55      ut  neque  calce  lupus  quemquam  neque  dente  petit  bos: 
sed  mala  toilet  anum  vitiato  melle  cicuta. 

Ne  longum  faciam,  seu  me  tranquilla  senectus 
exspectat  seu  Mors  atris  circumvolat  alis, 
dives,  inops,  Romae,  seu  fors  ita  iusserit,  exul, 

60      quisquis  erit  vitae,  scribam,  color.      Treb.    O  puer,  ut 
sis 
vitalis  metuo,  et  maiorum  ne  quis  amicus 
frigore  te  feriat.     Hor.  Quid,  cum  est  Lucilius  ausus 
primus  in  hunc  operis  componere  carmina  morem, 
detrahere  et  pellem,  nitidus  qua  quisque  per  ora 

65      cederet,  introrsum  turpis,  num  Laelius  aut  qui 
duxit  ab  oppressa  meritum  Carthagine  nomen 
ingenio  offensi  aut  laeso  doluere  Metello 
famosisque  Lupo  cooperto  versibus  ?     Atqui 
primores  populi  arripuit  populumque  tributim, 

70      scilicet  uni  aequus  virtuti  atque  eius  amicis. 

Quin  ubi  se  a  volgo  et  scaena  in  secreta  remorant 
virtus  Scipiadae  et  mitis  sapientia  Laeli, 
nugari  cum  illo  et  discincti  ludere,  donee 
decoqueretur  olus,  soliti.     Quicquid  sum  ego,  quamvis 

75      infra  Lucili  censum  ingeniumque,  tamen  me 
cum  magnis  vixisse  invita  fatebitur  usque 
invidia,  et,  fragili  quaerens  illidere  dentem, 
offendet  solido, — nisi  quid  tu,  docte  Trebati, 
dissentis.     Treb.  Equidem  nihil  hinc  diffindere  possum. 

80      Sed  tamen  ut  monitus  caveas,  ne  forte  negoti 
incutiat  tibi  quid  sanctarum  inscitia  legum  : 
si  mala  condiderit  in  quern  quis  carmina,  ius  est 
iudiciumque.     Hor.  Esto,  si  quis  mala;  sed  bona  si  quis 
iudice  condiderit  laudatus  Caesare  ?  si  quis 

85      opprobriis  dignum  latraverit,  integer  ipse  ? 

Trebn  Solventur  risu  tabulae,  tu  missus  abibis. 


Quae  virtus  et  quanta,  boni,  sit,  vivere  parvo 
(nee  meus  hie  sermo  est,  sed  quae  praecepit  Ofellus 
rusticus,  abnormis  sapiens,  crassaque  Minerva), 
discite,  non  inter  lances  mensasque  nitentis, 

5        cum  stupet  insanis  acies  fulgoribus  et  cum 
acclinis  falsis  animus  meliora  recusat, 
verum  hie  impransi  mecum  disquirite.     '  Cur  hoc  ? ' 
Dicam,  si  potero.     Male  verum  examinat  omnis 
corruptus  itidex.     Leporem  sectatus  equove 

10      lassus  ab  indomito,  vel,  si  Rom  ana  fatigat 
militia  adsuetum  graecari,  seu  pila  velox, 
molliter  austerum  studio  fallente  laborem, 
seu  te  discus  agit,  pete  cedentem  aera  disco ; 
cum  labor  extuderit  fastidia,  siccus,  inanis 

15      sperne  cibum  vilem;  nisi  Hymettia  mella  Falerno 
ne  biberis  diluta.     Foris  est  promus,  et  atrum 
defendens  piscis  hiemat  mare  :  cum  sale  panis 
latrantem  stomachum  bene  leniet.     Vnde  putas  aut 
qui  partum  ?     Non  in  caro  nidore  voluptas 

20      summa,  sed  in  te  ipso  est.     Tu  pulmentaria  quaere 
sudando  ;  pinguem  vitiis  albumque  neque  ostrea 
nee  scarus  aut  poterit  peregrina  iuvare  lagois. 
Vix  tamen  eripiam,  posito  pavone,  velis  quin 
hoc  potius  quam  gallina  tergere  palatum, 

25      corruptus  vanis  rerum,  quia  veneat  auro 
rara  avis,  et  picta  pandat  spectacula  cauda ; 
tamquam  ad  rem  attineat  quicquam.    Num  vesceris  ista 

quam  laudas  pluma  ?     Cocto  num  adest  honor  idem  ? 
carne  tamen  quamvis  distat  nihil,  hanc  magis  ilia 

30      imparibus  formis  deceptum  te  petere  esto, 

unde  datum  sentis,  lupus  hie  Tiberinus  an  alto 
captus  hiet,  pontisne  inter  iactatus  an  amnis 
ostia  sub  Tusci  ?     Laudas,  insane,  trilibrem 
mullum,  in  singula  quem  minuas  pulmenta  necesse  est. 

35      Ducit  te  species,  video  :  quo  pertinet  ergo 
proceros  odisse    lupos  ?     Quia  scilicet  illis 
maiorem  natura  modum  dedit,  his  breve  pondus. 
Ieiunus  raro  stomachus  volgaria  tern  nit. 
'  Porrectum  magno  magnum  spectare  catino 

40      vellem,'  ait  Harpyiis  gula  digna  rapacibus.     At  vos, 
praesentes  Austri,  coquite  horum  obsonia  !  Ouamquam 
putet  aper  rhombusque  recens,  mala  copia  quando 
aegrum  sollicitat  stomachum,  cum  rapula  plenus 
atque  acidas  mavolt  inulas.     Necdum  omnis  abacta 

45      pauperies  epulis  regum  ;  nam  vilibus  ovis 

nigrisque  est  oleis  hodie  locus.     Haud  ita  pridem 
Galloni  praeconis  erat  acipensere  mensa 
infamis.     Quid?  turn  rhombos  minus  aequor  alebat? 
Tutus  erat  rhombus,  tutoque  ciconia  nido, 

50      donee  vos  auctor  docuit  praetorius.     Ergo 
si  quis  nunc  mergos  suavis  edixerit  assos, 
parebit  pravi  docilis  Romana  iuventus. 

Sordidus  a  tenui  victu  distabit,  Ofello 
iudice  ;  nam  frustra  vitium  vitaveris  illud, 

55      si  te  alio  pravum  detorseris.     Avidienus 

cui  Canis  ex  vero  ductum  cognomen  adhaeret, 
quinquennis  oleas  est  et  silvestria  corna, 
ac  nisi  mutatum  parcit  defundere  vinum,  et 
cuius  odorem  olei  nequeas  perferre,  licebit 

60      ille  repotia,  natalis,  aliosve  dierum 

festos  albatus  celebret,  cornu  ipse  bilibri 

caulibus  instillat,  veteris  non  parcus  aceti. 

Quali  igitur  victu  sapiens  utetur,  et  horum 

utrum  imitabitur  ?     Hac  urget  lupus,  hac  canis,  aiunt 

65      Mundus  erit,  qua  non  offendat  sordibus,  atque 

in  neutram  partem  cultus  miser.     Hie  neque  servis, 
Albuci  senis  exemplo,  dum  munia  didit, 
saevus  erit,  nee  sic  ut  simplex  Naevius  unctam 
convivis  praebebit  aquam;  vitium  hoc  quoque  magnum. 

70  Accipe  nunc  victus  tenuis  quae  quantaque  secum 

adferat.     In  primis  valeas  bene  :  nam  variae  res 
ut  noceant  homini  credas,  memor  illius  escae 
quae  simplex  olim  tibi  sederit;  at  simul  assis 
miscueris  elixa,  simul  conchylia  turdis 

75      dulcia  se  in  bilem  vertent,  stomachoque  tumultum 
lenta  feret  pituita.     Vides  ut  pallidus  omnis 
cena  desurgat  dubia  ?     Quin  corpus  onustum 
hesternis  vitiis  animum  quoque  praegravat  una, 
atque  affigit  humo  divinae  particulam  aurae. 

80      Alter,  ubi  dicto  citius  curata  sopori 

membra  dedit,  vegetus  praescripta  ad  munia  surgit. 
Hie  tamen  ad  melius  poterit  transcurrere  quondam, 
sive  diem  festum  rediens  advexerit  annus, 
seu  recreare  volet  tenuatum  corpus,  ubique 

85      accedent  anni  et  tractari  mollius  aetas 

imbecilla  volet ;  tibi  quidnam  accedet  ad  istam 
quam  puer  et  validus  praesumis  mollitiem,  seu 
dura  valetudo  incident  seu  tarda  senectus  ? 
Rancidum  aprum  antiqui  laudabant,  non  quia  nasus 

90      illis  nullus  erat,  sed,  credo,  hac  mente,  quod  hospes 
tardius  adveniens  vitiatum  commodius  quam 

integrum  edax  dominus  consumeret.     Hos  utinam  inter 

heroas  natum  tellus  me  prima  tulisset ! 

Das  aliquid  famae,  quae  carmine  gratior  aurem 

95      occupat  humanam  ?     Grandes  rhombi  patinaeque 
grande  ferunt  una  cum  damno  dedecus ;  adde 
iratum  patruum,  vicinos,  te  tibi  iniquum 
et  frustra  mortis  cupidum,  cum  derit  egenti 
as,  laquei  pretium.     *  lure/  inquit,  '  Trausius  istis 

100    iurgatur  verbis  ;  ego  vectigalia  magna 

divitiasque  habeo  tribus  amplas  regibus.'     Ergo 
quod  superat  non  est  melius  quo  insumere  possis  ? 
Cur  eget  indignus  quisquam  te  divite  ?     Quare 
templa  ruunt  antiqua  deum  ?     Cur,  improbe,  carae 

105    non  aliquid  patriae  tanto  emetiris  acervo  ? 
Vni  nimirum  recte  tibi  semper  erunt  res, 

0  magnus  posthac  inimicis  risus  !     Vterne 
ad  casus  dubios  fidet  sibi  certius,  hie  qui 
pluribus  adsuerit  mentem  corpusque  superbum, 

no    an  qui  contentus  parvo  metuensque  futuri 
in  pace,  ut  sapiens,  aptarit  idonea  bello  ? 

Quo  magis  his  credas,  puer  hunc  ego  parvus  Ofellum 
integris  opibus  novi  non  latius  usum 
quam  nunc  accissis.     Videas  metato  in  agello 

115    cum  pecore  et  gnatis  fortem  mercede  colonum, 

1  Non  ego/  narrantem,  '  temere  edi  luce  profesta 
quicquam  praeter  olus  fumosae  cum  pede  pernae. 
Ac  mihi  seu  longum  post  tempus  venerat  hospes, 
sive  operum  vacuo  gratus  conviva  per  imbrem 

120    vicinus,  bene  erat  non  piscibus  urbe  petitis, 

sed  pulla  atque  haedo ;  turn  pensilis  uva  secundas 
et  nux  ornabat  mensas  cum  duplice  ficu. 
Post  hoc  ludus  erat  culpa  potare  magistra, 

ac  venerata  Ceres,  ita  culmo  surgeret  alto, 
125     explicuit  vino  contractae  seria  frontis. 

Saeviat  atque  novos  moveat  Fortuna  tumultus, 

quantum  hinc  imminuet  ?     Quanto  aut  ego  parcius  aut 
vos, 

o  pueri,  nituistis,  ut  hue  novus  incola  venit  ? 

Nam  propriae  telluris  erum  natura  neque  ilium 
130     nee  me  nee  quemquam  statuit :  nos  expulit  ille, 

ilium  aut  nequities  aut  vafri  inscitia  inris, 

postremum  expellet  certe  vivacior  heres. 

Nunc  ager  Vmbreni  sub  nomine,  nuper  Ofelli 

dictus,  erit  nulli  proprius,  sed  cedet  in  usum 
135     nunc  mihi,  nunc  alii.     Quocirca  vivite  fortes, 

fortiaque  adversis  opponite  pectora  rebus.' 


Darnasippus.     Sic  raro  scribis,  ut  toto  non  quater  anno 
membranam  poscas,  scriptorum  quaeque  retexens, 
iratus  tibi,  quod,  vini  somnique  benignus, 
nil'dignum  sermone  canas.     Quid  fiet?     At  ipsis 

5        Saturnalibus  hue  fugisti.     Sobrius  ergo 

die  aliquid  dignum  promissis  !     Incipe  !     Nil  est. 
Culpantur  frustra  calami,  immeritusque  laborat 
iratis  natus  paries  dis  atque  poetis. 
Atqui  voltus  erat  multa  et  praeclara  minantis, 

10      si  vacuum  tepido  cepisset  villula  tecto. 

Quorsum  pertinuit  stipare  Platona  Menandro, 
Eupolin,  Archilochum,  comites  educere  tantos  ? 
Invidiam  placare  paras  virtue  relicta  ? 
Contemnere,  miser  !     Vitanda  est  improba  Siren 

15      desidia,  aut  quicquid  vita  meliore  parasti 

ponendum    aequo    animo.     Hor.    Di    te,    Damasippc, 

deaeque 
verum  ob  consilium  donent  —  tonsore.     Sed  unde 
tarn  bene  me  nosti  ?     Dam.  Postquam  omnis  res  mea 

Ianum 
ad  medium  fracta  est,  aliena  negotia  euro, 

20      excussus  propriis.     Olim  nam  quaerere  amabam, 
quo  vafer  ille  pedes  lavisset  Sisyphus  aere, 
quid  sculptum  inf  abre,  quid  f  usum  durius  esset ; 
callidus  huic  signo  ponebam  milia  centum; 
hortos  egregiasque  domos  mercarier  unus 

25      cum  lucro  noram  ;  unde  frequentia  Mercuriale 
imposuere  mihi  cognomen  compita.     Hor.  Novi, 
et  miror  morbi  purgatum  te  illius.     Dam.  Atqui 
emovit  veterem  mire  novus,  ut  solet,  in  cor 
traiecto  lateris  miseri  capitisve  dolere, 

30      ut  lethargicus  hie  cum  fit  pugil  et  medicum  urget. 

Hor.    Dum  ne  quid  simile  huic,  esto  ut  libet.     Dam. 

O  bone,  ne  te 
frustrere ;  insanis  et  tu  stultique  prope  omnes, 
si  quid  Stertinius  veri  crepat,  unde  ego  mira 
descripsi  docilis  praecepta  haec,  tempore  quo  me 

35      solatus  iussit  sapientem  pascere  barbam 
atque  a  Fabricio  non  tristem  ponte  reverti. 
Nam,  male  re  gesta,  cum  vellem  mittere  operto 
me  capite  in  flumen,  dexter  stetit  et  '  Cave  faxis 
te  quicquam  indignum !   Pudor  '  inquit  '  te  malus  angit, 

40      insanos  qui  inter  vereare  insanus  haberi. 

Primum  nam  inquiram  quid  sit  furere  :  hoc  si  erit  in  te 
solo,  nil  verbi  pereas  quin  fortiter  addam. 
Quern  mala  stultitia  et  quemcumque  inscitia  veri 
caecum  agit,  insanum  Chrysippi  porticus  et  grex 

45      autumat.     Haec  populos,  haec  magnos  formula  reges, 
excepto  sapiente,  tenet.     Nunc  accipe  quare 
desipiant  omnes  aeque  ac  tu,  qui  tibi  nomen 
insano  posuere.     Velut  silvis,  ubi  passim 
palantis  error  certo  de  tramite  pellit, 

50      ille  sinistrorsum,  hie  dextrorsum  abit,  unus  utrique 
error,  sed  variis  illudit  partibus  :  hoc  te 
crede  modo  insanum,  nihilo  ut  sapientior  ille, 
qui  te  deridet,  caudam  trahat.     Est  genus  unum 
stultitiae  nihilum  metuenda  timentis,  ut  ignis, 

55      ut  rupis  fluviosque  in  campo  obstare  queratur; 
alterum  et  huic  varum  et  nihilo  sapientius  ignis 
per  medios  fluviosque  mentis :  clamet  arnica 
mater,  honesta  soror  cum  cognatis,  pater,  uxor, 

*  Hie  fossa  est  ingens,  hie  rupes  maxima,  serva!  ' 
60      non  magis  audierit  quam  Fufius  ebrius  olim, 

cum  Ilionam  edormit,  Catienis  mille  ducentis 

*  Mater,  te  appello'  clamantibus.     Huic  ego  volgus 
errori  similem  cunctum  insanire  docebo. 

Insanit  veteres  statuas  Damasippus  emendo  : 
65      integer  est  mentis  Damasippi  creditor  ?     Esto. 

1  Accipe  quod  numquam  reddas  mihi '  si  tibi  dicam, 

tune  insanus  eris  si  acceperis  ?  an  magis  excors 

reiecta  praeda,  quam  praesens  Mercurius  fert  ? 

Scribe  decern  a  Nerio ;  non  est  satis  :  adde  Cicutae 
70      nodosi  tabulas  centum,  mille  adde  catenas: 

effugiet  tamen  haec  sceleratus  vincula  Proteus. 

Cum  rapies  in  ius  malis  ridentem  alienis, 

fiet  aper,  modo  avis,  modo  saxum,  et,  cum  volet,  arbor. 

Si  male  rem  gerere  insani  est,  contra  bene  sani, 
75      putidius  multo  cerebrum  est,  mihi  crede,  Perelli 

dictantis  quod  tu  numquam  rescribere  possis. 

Audire  atque  togam  iubeo  componere,  quisquis 
ambitione  mala  aut  argenti  pallet  amore, 
quisquis  luxuria  tristive  superstitione 

80      aut  alio  mentis  morbo  calet ;  hue  propius  me, 
dum  doceo  insanire  omnis  vos  ordine,  adite. 

Danda  est  ellebori  multo  pars  maxima  avaris; 
nescio  an  Anticyram  ratio  illis  destinet  omnem. 
Heredes  Staberi  summam  incidere  sepulchro, 

85      ni  sic  fecissent,  gladiatorum  dare  centum 

damnati  populo  paria  atque  epulum  arbitrio  Arri, 
frumenti  quantum  metit  Africa.     '  Sive  ego  prave 
seu  recte  hoc  volui,  ne  sis  patruus  mihi ; '  credo 
hoc  Staberi  prudentem  animum  vidisse.     Quid  ergo 

90      sensit,  cum  summam  patrimoni  insculpere  saxo 
heredes  voluit  ?     Quoad  vixit,  credidit  ingens 
pauperiem  vitium  et  cavit  nihil  acrius,  ut,  si 
forte  minus  locuples  uno  quadrante  perisset, 
ipse  videretur  sibi  nequior  ;  omnis  enim  res, 

95      virtus,  fama,  decus,  divina  humanaque  pulchris 
divitiis  parent ;  quas  qui  construxerit,  ille 
clarus  erit,  fortis,  iustus.     Sapiensne  ?     Etiam,  et  rex, 
et  quicquid  volet.     Hoc,  veluti  virtute  paratum, 
speravit  magnae  laudi  fore.     Quid  simile  isti 

100    Graecus  Aristippus  ?  qui  servos  proicere  aurum 
in  media  iussit  Libya,  quia  tardius  irent 
propter  onus  segnes.     Vter  est  insanior  horum  ? 
Nil  agit  exemplum,  litem  quod  lite  resolvit. 
Si  quis  emat  citharas,  emptas  comportet  in  unum, 

105    nee  studio  citharae  nee  musae  deditus  ulli, 
si  scalpra  et  formas  non  sutor,  nautica  vela 
aversus  mercaturis,  delirus  et  amens 
undique  dicatur  merito.     Qui  discrepat  istis 

qui  nummos  aurumque  recondit,  nescius  uti 

no     compositis,  metuensque  velut  contingere  sacrum  ? 
Si  quis  ad  ingentem  frumenti  semper  acervum 
porrectus  vigilet  cum  longo  f  uste,  neque  illinc 
audeat  esuriens  dominus  contingere  granum, 
ac  potius  f  oliis  parcus  vescatur  amaris ; 

115    si  positis  intus  Chii  veterisque  Falerni 

mille  cadis  —  nihil  est,  tercentum  milibus  —  acre 
potet  acetum  ;  age,  si  et  stramentis  incubet,  unde- 
octoginta  annos  natus,  cui  stragula  vestis, 
blattarum  ac  tinearum  epulae,  putrescat  in  area : 

120    nimirum  insanus  paucis  videatur,  eo  quod 

maxima  pars  hominum  morbo  iactatur  eodem. 
Filius  aut  etiam  haec  libertus  ut  ebibat  heres, 
dis  inimice  senex,  custodis  ?     Ne  tibi  desit  ? 
Quantulum  enim  summae  curtabit  quisque  dierum, 

125    unguere  si  caules  oleo  meliore  caputque 

coeperis  impexa  foedum  porrigine  ?     Quare, 
si  quidvis  satis  est,  periuras,  surripis,  aufers 
undique  ?     Tun'  sanus  ?     Populum  si  caedere  saxis 
incipias  servosve  tuos  quos  aere  pararis, 

130     insanum  te  omnes  pueri  clamentque  puellae  : 

cum  laqueo  uxorem  interimis  matremque  veneno, 
incolumi  capite  es  ?     Quid  enim  ?     Neque  tu  hoc  facis 

Argis, 
nee  ferro  ut  demens  genetricem  occidis  Orestes. 
An  tu  reris  eum  occisa  insanisse  parente, 

135     ac  non  ante  malis  dementem  actum  Furiis  quam 
in  matris  iugulo  ferrum  tepefecit  acutum  ? 
Quin,  ex  quo  est  habitus  male  tutae  mentis  Orestes, 
nil  sane  fecit  quod  tu  reprehendere  possis : 
non  Pyladen  ferro  violare  aususve  sororem 

140     Electram,  tantum  maledicit  utrique,  vocando 

hanc  Furiam,  hunc  aliud,  iussit  quod  splendida  bilis. 
Pauper  Opimius  argenti  positi  intus  et  auri, 
qui  Veientanum  festis  potare  diebus 
Campana  solitus  trulla  vappamque  profestis, 

145    quondam  lethargo  grandi  est  oppressus,  ut  heres 
iam  circum  loculos  et  clavis  laetus  ovansque 
curreret.     Hunc  medicus  multum  celer  atque  fidelis 
excitat  hoc  pacto  :  mensam  poni  iubet  atque 
effundi  saccos  nummorum,  accedere  pluris 

150    ad  numerandum  ;  hominem  sic  erigit.     Addit  et  illud, 

*  Ni  tua  custodis,  avidus  iam  haec  auferet  heres.' 

*  Men'    vivo?'     '  Vt    vivas,   igitur,   vigila,    hoc    age/ 

1  Quid  vis  ? ' 
'  Deficient  inopem  venae  te,  ni  cibus  atque 
ingens  accedit  stomacho  fultura  ruenti. 
155    Tu  cessas  ?     Agedum,  sume  hoc  ptisanarium  oryzae.' 
1  Quanti  emptae  ? '    '  Parvo.'    '  Quanti,  ergo  ? '    ■  Octus- 

sibus.'     '  Eheu ! 
quid  refert,  morbo  an  furtis  pereamque  rapinis  ? ' 
Quisnam   igitur    sanus  ?     Qui    non    stultus.     Quid 
avarus ? 
Stultus  et  insanus.     Quid,  si  quis  non  sit  avarus, 
160    continuo  sanus  ?     Minime.     Cur,  Stoice  ?     Dicam. 
Non  est  cardiacus  (Craterum  dixisse  putato) 
hie  aeger.     Recte  est  igitur  surgetque  ?     Negabit, 
quod  latus  aut  renes  morbo  temptentur  acuto. 
Non  est  periurus  neque  sordidus  :  immolet  aequis 
165    hie  porcum  Laribus  ;  verum*  ambitiosus  et  audax  : 
naviget  Anticyram.     Quid  enim  differt,  barathrone 
dones  quicquid  habes,  an  numquam  utare  paratis  ? 
Servius  Oppidius  Canusi  duo  praedia,  dives 

antiquo  censu,  gnatis  divisse  duobus 

170    fertur,  et  hoc  moriens  pueris  dixisse  vocatis 
ad  lectum  :  'Postquam  te  talos,  Aule,  nucesque 
ferre  sinu  laxo,  donare  et  ludere  vidi, 
te,  Tiberi,  numerare,  cavis  abscondere  tristem, 
extiraui  ne  vos  ageret  vesania  discors, 

175     tu  Nomentanam,  tu  ne  sequerere  Cicutam. 
Quare  per  divos  oratus  uterque  Penatis, 
tu  cave  ne  minuas,  tu  ne  maius  facias  id 
quod  satis  esse  putat  pater  et  natura  coercet. 
Praeterea  ne  vos  titillet  gloria,  iure 

180    iurando  obstringam  ambo :  uter  aedilis  f  ueritve 
vestrum  praetor,  is  intestabilis  et  sacer  esto. 
In  cicere  atque  faba  bona  tu  perdasque  lupinis, 
latus  ut  in  Circo  spatiere  et  aeneus  ut  stes, 
nudus  agris,  nudus  nummis,  insane,  paternis  ? 

185     Scilicet  ut  plausus,  quos  fert  Agrippa,  feras  tu, 
astuta  ingenuum  volpes  imitata  leonem  ! ' 

'Ne  quis  humasse  velit  Aiacem,  Atrida,  vetas  cur?' 
1  Rex  sum/  '  Nil  ultra  quaero  plebeius.'  '  Et  aequam 
rem  imperito ;  ac  si  cui  videor  non  iustus,  inulto 

190    dicere  quod  sentit  permitto.'     *  Maxime  regum, 
di  tibi  dent  capta  classem  reducere  Troia  ! 
Ergo  consulere  et  mox  respondere  licebit? ' 
'  Consule.'     '  Cur  Aiax,  heros  ab  Achille  secundus, 
putescit,  totiens  servatis  clarus  Achivis  ? 

195     Gaudeat  ut  populus  Priami  Priamusque  inhumato, 
per  quern  tot  iuvenes  patrio  caruere  sepulchro  ? ' 
1  Mille  ovium  insanus'morti  dedit,  inclutum  Vlixen 
et  Menelaum  una  mecum  se  occidere  damans. ' 
1  Tu,  cum  pro  vitula  statuis  dulcem  Aulide  gnatam 

200    ante  aras,  spargisque  mola  caput,  improbe,  salsa, 

rectum  animi  servas  ? '     *  Quorsum  ? '     '  Insanus  quid 

enim  Aiax 
fecit,  cum  stravit  ferro  pecus  ?     Abstinuit  vim 
uxore  et  gnato ;  mala  multa  precatus  Atridis, 
non  ille  aut  Teucrum  aut  ipsum  violavit  Vlixen., 

205     '  Verum  ego,  ut  haerentis  adverso  litore  navis 
eriperem,  prudens  placavi  sanguine  divos.' 
'  Nempe  tuo,  furiose.'     i  Meo,  sed  non  furiosus.' 
Qui  species  alias  veris  scelerisque  tumultu 
permixtas  capiet,  commotus  habebitur,  atque 

210    stultitiane  erret  nihilum  distabit  an  ira. 
Aiax  immeritos  cum  occidit  desipit  agnos : 
cum  prudens  scelus  ob  titulos  admittis  inanis, 
stas  animo,  et  purum  est  vitio  tibi,  cum  tumidum  est, 

cor? 
Si  quis  lectica  nitidam  gestare  amet  agnam, 

215    huic  vestem,  ut  gnatae,  paret,  ancillas  paret,  aurum, 
Rufam  aut  Pusillam  appellet,  fortique  marito 
destinet  uxorem,  interdicto  huic  omne  adimat  ius 
praetor,  et  ad  sanos  abeat  tutela  propinquos. 
Quid  ?  si  quis  gnatam  pro  muta  devovet  agna, 

220    integer  est  animi  ?     Ne  dixeris.     Ergo  ubi  prava 
stultitia,  hie  summa  est  insania  ;  qui  sceleratus, 
et  furiosus  erit ;  quern  cepit  vitrea  fama, 
hunc  circumtonuit  gaudens  Bellona  cruentis. 

Nunc  age,  luxuriam  et  Nomentanum  arripe  mecum  ; 

225    vincet  enim  stultos  ratio  insanire  nepotes. 
Hie  simul  accepit  patrimoni  mille  talenta, 
edicit,  piscator  uti,  pomarius,  auceps, 
unguentarius,  ac  Tusci  turba  impia  vici, 
cum  scurris  fartor,  cum  Velabro  omne  macellum, 

230    mane  domum  veniant.  Quid  turn  ?  Venere  frequentes. 

Verba  facit  leno  :  '  Quicquid  mihi,  quicquid  et  horum 
cuique  domi  est,  id  crede  tuum,  et  vel  nunc  pete  vel 

eras.' 
Accipe  quid  contra  iuvenis  respondent  aequus: 
'  In  nive  Lucana  dormis  ocreatus,  ut  aprum 

235    cenem  ego  ;  tu  piscis  hiberno  ex  aequore  verris  ; 
segnis  ego,  indignus  qui  tantum  possideam :  aufer ! 
sume  tibi  deciens  ;  tibi  tantundem  ;  tibi  triplex, 
unde  uxor  media  currit  de  nocte  vocata.' 
Filius  Aesopi  detractam  ex  aure  Metellae, 

240    scilicet  ut  deciens  solidum  absorberet,  aceto 
diluit  insignem  bacam :  qui  sanior  ac  si 
illud  idem  in  rapidum  flumen  iaceretve  cloacam  ? 
Quinti  progenies  Arri,  par  nobile  fratrum, 
nequitia  et  nugis  pravorum  et  am  ore  gemellum, 

245     luscinias  soliti  impenso  prandere  coemptas, 

quorsum  abeant  ?     Sanin'  creta,  an  carbone  notandi  ? 

Aedificare  casas,  plostello  adiungere  mures, 
ludere  par  impar,  equitare  in  arundine  longa, 
si  quern  delectet  barbatum,  amentia  verset. 

250    Si  puerilius  his  ratio  esse  evincet  amare, 

nee  quicquam  differre  utrumne  in  pulvere,  trimus 
quale  prius,  ludas  opus,  an  meretricis  amore 
sollicitus  plores,  quaero,  faciasne  quod  olim 
mutatus  Polemon,  ponas  insignia  morbi, 

255    fasciolas,  cubital,  focalia,  potus  ut  ille 
dicitur  ex  collo  furtim  carpsisse  coronas, 
postquam  est  impransi  correptus  voce  magistri  ? 
Porrigis  irato  puero  cum  poma,  recusat : 
'  Sume,  catelle  !  '  negat ;  si  non  des,  optet :  amator 

260    exclusus  qui  distat,  agit  ubi  secum  eat  an  non, 
quo  rediturus  erat  non  arcessitus,  et  haeret 

invisis  foribus  ?     '  Nee  nunc,  cum  me  vocat  ultro, 

accedam,  an  potius  mediter  finire  dolores  ? 

Exclusit ;  revocat :    redeam  ?    Non,  si  obsecret.'    Ecce 

265    servus,  non  paulo  sapientior  :  '  O  ere,  quae  res 

nee  modum  habet  neque  consilium,  ratione  modoque 
tractari  non  volt.     In  amore  haec  sunt  mala,  bellum, 
pax  rursum  :  haec  si  quis  tempestatis  prope  ritu 
mobilia  et  caeca  fluitantia  sorte  laboret 

270    reddere  certa  sibi,  nihilo  plus  explicet  ac  si 
insanire  paret  certa  ratione  modoque/ 
Quid  ?  cum,  Picenis  excerpens  semina  pomis, 
gaudes  si  cameram  percusti  forte,  penes  te  es  ? 
Quid  ?  cum  balba  feris  annoso  verba  palato, 

275     aedificante  casas  qui  sanior?     Adde  cruorem 

stultitiae,  atque  ignem  gladio  scrutare.    Modo,  inquam, 
Hellade  percussa  Marius  cum  praecipitat  se, 
cerritus  fuit  ?     An  commotae  crimine  mentis 
absolves  hominem,  et  sceleris  damnabis  eundem, 

280    ex  more  imponens  cognata  vocabula  rebus  ? 
Libertinus  erat,  qui  circum  compita  siccus 
lautis  mane  senex  manibus  currebat  et  '  Vnum  ' 
('  quid  tarn  magnum  ? '  addens),    *  unum    me   surpite 

morti, 
dis  etenim  facile  est !  '  orabat ;  sanus  utrisque 

285     auribus  atque  oculis  ;  mentem,  nisi  litigiosus, 

exciperet  dominus  cum  venderet.     Hoc  quoque  volgus 
Chrysippus  ponit  fecunda  in  gente  Meneni. 
1  Iuppiter,  ingentis  qui  das  adimisque  dolores/ 
mater  ait  pueri  mensis  iam  quinque  cubantis, 

290    '  f rigida  si  puerum  quartana  reliquerit,  illo 
mane  die,  quo  tu  indicis  ieiunia,  nudus 
in  Tiberi  stabit.'     Casus  medicusve  levarit 

aegrum  ex  praecipiti  :  mater  delira  necabit 

in  gelida  fixum  ripa  febrimque  reducet, 
295     quone  malo  mentem  concussa  ?     Timore  deorum.' 
Haec  mihi  Stertinius,  sapientum  octavus,  amico 

arma  dedit,  posthac  ne  compellarer  inultus. 

Dixerit  insanum  qui  me,  totidem  audiet,  atque 

respicere  ignoto  discet  pendentia  tergo. 
300        Hor.  Stoice,  post  damnum  sic  vendas  omnia  pluris, 

qua  me  stultitia,  quoniam  non  est  genus  unum, 

insanire  piitas  ?     Ego  nam  videor  mihi  sanus. 

Dam.  Quid  ?    caput  abscissum    manibus  cum    portat 
Agaue 

gnati  infelicis,  sibi  turn  f uriosa  videtur  ? 
305    Hor.  Stultum  me  fateor  (liceat  concedere  veris), 

atque  etiam  insanum  ;  tantum  hoc  edissere,  quo  me 

aegrotare  putes  animi  vitio  ?     Dam.    Accipe  :  primum 

aedificas,  hoc  est,  longos  imitaris,  ab  imo 

ad  summum  totus  moduli  bipedalis  ;  et  idem 
310    corpore  maiorem  rides  Turbonis  in  armis 

spiritum  et  incessum  :  qui  ridiculus  minus  illo  ? 

An  quodcumque  facit   Maecenas,   te   quoque  verum 
est, 

tantum  dissimilem,  ettanto  certare  minorem? 

Absentis  ranae  pullis  vituli  pede  pressis, 
315     unus  ubi  effugit,  matri  denarrat,  ut  ingens 

belua  cognatos  eliserit.     Ilia  rogare  : 

'  Quantane,  num  tantum/  sufflans  se,  '  magna  f uisset  ? ' 

'  Maior  dimidio.'     '  Num  tantum  ? '     Cum  magis  atque 

se  magis  inflaret,  '  Non,  si  te  ruperis,'  inquit, 
320     '  par  ens.'     Haec  a  te  non  multum  abludit  imago. 

Adde  poemata  nunc,  hoc  est,  oleum  adde  camino ; 

quae  si  quis  sanus  fecit,  sanus  facis  et  tu. 

Non    dico    horrendam    rabiem — Hor.    lam    desine ! 

Dam.    Cultum 
maiorem  censu  —  Hor.     Teneas,  Damasippe,  tuis  te. 
325     Dam.  Mille  puellarum,  puerorum  mille  furores  — 
Hor.  O  maior  tandem  parcas,  insane,  minor! ! 


Hor.  Vnde  et  quo  Catius  ?    Cat.  Non  est  mihi  tempus 

aventi 
ponere  signa  novis  praeceptis,  qualia  vincant 
Pythagoran  Anytique  reum  doctumque  Platona. 
Hor.    Peccatum  fateor,  cum  te  sic  tempore  laevo 

5        interpellarim ;  sed  des  veniam  bonus,  oro. 

Quod  si  interciderit  tibi  nunc  aliquid,  repetes  mox, 
sive  est  naturae  hoc  sive  artis,  minis  utroque. 
Cat.  Quin  id  erat  curae,  quo  pacto  cuncta  tenerem, 
utpote  res  tenuis,  tenui  sermone  peractas. 

10      Hor.    Ede   hominis   nomen,    simul    et    Romanus    an 
hospes. 
Cat.  Ipsa  memor  praecepta  canam,  celabitur  auctor. 

Longa  quibus  facies  ovis  erit,  ilia  memento, 
ut  suci  melioris  et  ut  magis  alba  rotundis, 
ponere ;  namque  marem  cohibent  callosa  vitellum. 

15      Cole  suburbano  qui  siccis  crevit  in  agris 
dulcior ;  irriguo  nihil  est  elutius  horto. 
Si  vespertinus  subito  te  oppresserit  hospes, 
ne  gallina  malum  responset  dura  palato, 
doctus  eris  vivam  mixto  mersare  Falerno; 

20      hoc  teneram  faciet.     Pratensibus  optima  fungis 
natura  est;  aliis  male  creditur.     Ille  salubris 
aestates  peraget,  qui  nigris  prandia  moris 

finiet,  ante  gravem  quae  legerit  arbore  solem. 
Aufidius  forti  miscebat  mella  Falerno, 

25      mendose,  quoniam  vacuis  committere  venis 
nil  nisi  lene  decet ;  leni  praecordia  mulso 
prolueris  melius.     Si  dura  morabitur  alvus, 
mitulus  et  viles  pellent  obstantia  conchae 
et  lapathi  brevis  herba,  sed  albo  non  sine  Coo. 

30      Lubrica  nascentes  implent  conchylia  lunae ; 

sed  non  omne  mare  est  generosae  fertile  testae ; 
murice  Baiano  melior  Lucrina  peloris, 
ostrea  Circeiis,  Miseno  oriuntur  echini, 
pectinibus  patulis  iactat  se  molle  Tarentum. 

35  Nee  sibi  cenarum  quivis  temere  arroget  artem, 

non  prius  exacta  tenui  ratione  saporum ; 
nee  satis  est  cara  piscis  averrere  mensa 
ignarum  quibus  est  ius  aptius  et  quibus  assis 
languidus  in  cubitum  iam  se  conviva  reponet. 

40      Vmber  et  iligna  nutritus  glande  rotundas 
curvat  aper  lances  carnem  vitantis  inertem  ; 
nam  Laurens  malus  est,  ulvis  et  arundine  pinguis. 
Vinea  submittit  capreas  non  semper  edulis. 
Fecundae  leporis  sapiens  sectabitur  armos. 

45      Piscibus  atque  avibus  quae  natura  et  foret  aetas, 
ante  meum  nulli  patuit  quaesita  palatum. 
Sunt  quorum  ingenium  nova  tantum  crustula  promit. 
Nequaquam  satis  in  re  una  consumere  curam, 
ut  si  quis  solum  hoc,  mala  ne  sint  vina,  laboret, 

50      quali  perfundat  piscis  securus  olivo. 
Massica  si  caelo  supponas  vina  sereno, 
nocturna,  si  quid  crassi  est,  tenuabitur  aura, 
et  decedet  odor  nervis  inimicus  ;  at  ilia 
integrum  perdunt  lino  vitiata  saporem. 

55      Surrentina  vafer  qui  miscet  faece  Falerna 
vina,  columbino  limum  bene  colligit  ovo, 
quatenus  ima  petit  volvens  aliena  vitellus. 
Tostis  marcentem  squillis  recreabis  et  Afra 
potorem  cochlea :  nam  lactuca  innatat  acri 

6o      post  vinum  stomacho  ;  perna  magis  ac  magis  hillis 
flagitat  immorsus  refici;  quin  omnia  malit, 
quaecumque  immundis  fervent  allata  popinis. 
Est  operae  pretium  duplicis  pernoscere  iuris 
naturam.     Simplex  e  dulci  constat  olivo, 

65      quod  pingui  miscere  mero  muriaque  decebit, 
non  alia  quam  qua  Byzantia  putuit  orca. 
Hoc  ubi  confusum  sectis  inferbuit  herbis 
Corycioque  croco  sparsum  stetit,  insuper  addes 
pressa  Venafranae  quod  baca  remisit  olivae. 

70      Picenis  cedunt  pomis  Tiburtia  suco ; 

nam  facie  praestant.     Venucula  convenit  ollis ; 
rectius  Albanam  fumo  duraveris  uvam. 
Hanc  ego  cum  malis,  ego  faecem  primus  et  allec, 
primus  et  invenior  piper  album  cum  sale  nigro 

75      incretum  puris  circumposuisse  catillis. 

Immane  est  ditium  dare  milia  terna  macello 
angustoque  vagos  piscis  urgere  catino. 
Magna  movet  stomacho  f  astidia,  seu  puer  unctis 
tractavit  calicem  manibus,  dum  furta  ligurrit, 

80      sive  gravis  veteri  craterae  limus  adhaesit. 

Vilibus  in  scopis,  in  mappis,  in  scobe  quantus 
consistit  sumptus  ?     Neglectis,  flagitium  ingens. 
Ten'  lapides  varios  lutulenta  radere  palma 
et  Tyrias  dare  circum  inluta  toralia  vestis, 

85      oblitum,  quanto  curam  sumptumque  minorem 
haec  habeant,  tanto  reprehendi  iustius  illis 

quae  nisi  divitibus  nequeant  contingere  mensis  ? 

Hor.     Docte  Cati,  per  amicitiam  divosque  rogatus, 
ducere  me  auditum,  perges  quocumque,  memento. 

90      Nam  quamvis  memori  referas  mihi  pectore  cuncta, 
non  tamen  interpres  tantundem  iuveris.     Adde 
voltum  habitumque  hominis,  quern  tu  vidisse  beatus 
non  magni  pendis,  quia  contigit ;  at  mihi  cura 
non  mediocris  inest,  fontis  ut  adire  remotos 

95      atque  haurire  queam  vitae  praecepta  beatae. 


Vlixes.     Hoc  quoque,  Tiresia,  praeter  narrata  petenti 
responde,  quibus  amissas  reparare  queam  res 
artibus  atque  modis.  Quid  rides  ?  Tiresias.  Iamne  doloso 
non  satis  est  Ithacam  revehi  patriosque  penatis 

5       aspicere  ?      Vlix.     O  nulli  quicquam  mentite,  vides  ut 
nudus  inopsque  domum  redeam,  te  vate ;  neque  illic 
aut  apotheca  procis  intacta  est  aut  pecus ;  atqui 
et  genus  et  virtus,  nisi  cum  re,  vilior  alga  est. 

Tir.     Quando  pauperiem,  missis  ambagibus,  horres, 

10      accipe  qua  ratione  queas  ditescere.     Turdus 
sive  aliud  privum  dabitur  tibi,  devolet  illuc 
res  ubi  magna  nitet  domino  sene ;  dulcia  poma 
et  quoscumque  feret  cultus  tibi  fundus  honores, 
ante  larem  gustet  venerabilior  lare  dives ; 

15      qui  quamvis  periurus  erit,  sine  gente,  cruentus 
sanguine  fraterno,  fugitivus,  ne  tamen  illi 
tu  comes  exterior,  si  postulet,  ire  recuses. 
Vlix.     Vtne  tegam  spurco  Damae  latus  ?     Haud  ita 

Troiae 
me  gessi,  certans  semper  melioribus.      Tir.    Ergo 

20      pauper  eris.   Vlix.  Fortem  hoc  animum  tolerare  iubebo  ; 
et  quondam  maiora  tuli.     Tu  protinus,  unde 
divitias  aerisque  ruam  die,  augur,  acervos. 
Tir.    Dixi  equidem  et  dico  :  captes  astutus  ubique 
testamenta  senum,  neu,  si  vafer  unus  et  alter 

25      insidiatorem  praeroso  fugerit  hamo, 

aut  spem  deponas  aut  artem  illusus  omittas. 
Magna  minorve  foro  si  res  certabitur  olim, 
vivet  uter  locuples  sine  gnatis,  improbus,  ultro 
qui  meliorem  audax  vocet  in  ius,  illius  esto 

30      defensor ;  f ama  civem  causaque  priorem 

sperne,  domi  si  gnatus  erit  fecundave  coniunx. 

'  Quinte/  puta,  aut  '  Publi '  (gaudent  praenomine  molles 

auriculae)  *  tibi  me  virtus  tua  fecit  amicum; 

ius  anceps  novi,  causas  defendere  possum  ; 

35      eripiet  quivis  oculos  citius  mihi,  quam  te 

contemptum  cassa  nuce  pauperet ;  haec  mea  cura  est, 
ne  quid  tu  perdas,  neu  sis  iocus.'     Ire  domum  atque 
pelliculam  curare  iube ;  fi  cognitor  ipse. 
Persta  atque  obdura,  seu  *  rubra  Canicula  findet 

40      infantis  statuas,'  seu  pingui  tentus  omaso 
Furius  'hibernas  cana  nive  conspuet  Alpis.' 
'  Nonne  vides,'  aliquis  cubito  stantem  prope  tangens 
inquit,  '  ut  patiens  !  ut  amicis  aptus  !  ut  acer  ! ' 
plures  adnabunt  thynni  et  cetaria  crescent. 

45  Si  cui  praeterea  validus  male  filius  in  re 

praeclara  sublatus  aletur,  ne  manifestum 
caelibis  obsequium  nudet  te,  leniter  in  spem 
adrepe  officiosus,  ut  et  scribare  secundus 
heres,  et,  si  quis  casus  puerum  egerit  Oreo, 

50      in  vacuum  venias  :  perraro  haec  alea  fallit. 

Qui  testamentum  tradet  tibi  cumque  legendum, 

abnuere  et  tabulas  a  te  removere  memento, 
sic  tamen,  ut  limis  rapias,  quid  prima  secundo 
cera  velit  versu  ;  solus  multisne  coheres, 

55      veloci  percurre  oculo.     Plerumque  recoctus 
scriba  ex  quinqueviro  corvum  deludet  hiantem, 
captatorque  dabit  risus  Nasica  Corano. 
Vlix.    Num    f uris  ?    an    prudens    ludis    me    obscura 

canendo  ? 
Tir.    O  Laertiade,  quicquid  dicam  aut  erit  aut  non  : 

6o      divinare  etenim  magnus  mihi  donat  Apollo. 

Vlix.    Quid  tamen  ista  velit  sibi  fabula,  si  licet,  ede. 
Tir.    Tempore  quo  iuvenis  Parthis  horrendus,  ab  alto 
demissum  genus  Aenea,  tellure  marique 
magnus  erit,  f  orti  nubet  procera  Corano 

65      filia  Nasicae,  metuentis  reddere  soldum. 

Turn  gener  hoc  faciet :  tabulas  socero  dabit  atque 
ut  legat  orabit;  multum  Nasica  negatas 
accipiet  tandem  et  tacitus  leget,  invenietque 
nil  sibi  legatum  praeter  plorare  suisque. 

70  Illud  ad  haec  iubeo  :  mulier  si  forte  dolosa 

libertusve  senem  delirum  temperet,  illis 
accedas  socius  ;  laudes,  lauderis  ut  absens  ; 
adiuvat  hoc  quoque,  sed  vincit  longe  prius  ipsum 
expugnare  caput.    Scribet  mala  carmina  vecors  : 

75      laudato.     Scortator  erit :  caveteroget;  ultro 
Penelopam  facilis  potiori  trade.      Vlix.    Putasne 
perduci  poterit  tarn  frugi  tamque  pudica, 
quam  nequiere  proci  recto  depellere  cursu  ? 
Tir.    Venit  enim  magnum  donandi  parca  iuventus 

80      nee  tantum  Veneris,  quantum  studiosa  culinae. 
Sic  tibi  Penelope  frugi  est,  quae  si  semel  uno 
de  sene  gustarit  tecum  partita  lucellum, 

ut  canis  a  corio  numquam  absterrebitur  uncto. 

Me  sene   quod   dicam    factum  est :    anus   improba 
Thebis 

85      ex  testamento  sic  est  elata  :  cadaver 

unctum  oleo  largo  nudis  umeris  tulit  heres, 
scilicet  elabi  si  posset  mortua ;  credo, 
quod  nimium  institerat  viventi.     Cautus  adito, 
neu  desis  operae,  neve  immoderatus  abundes. 

90      Difficilem  et  morosum  offendet  garrulus;  ultra 
non  etiam  sileas  ;  Davus  sis  comicus,  atque 
stes  capite  obstipo,  multum  similis  metuenti. 
Obsequio  grassare  ;  mone,  si  increbuit  aura, 
cautus  uti  velet  carum  caput ;  extrahe  turba 

95      oppositis  umeris  ;  aurem  substringe  loquaci. 
Importunus  amat  laudari ;  donee  *  Ohe  iam  ! ' 
ad  caelum  manibus  sublatis  dixerit,  urge, 
crescentem  tumidis  infla  sermonibus  utrem. 
Cum  te  servitio  longo  curaque  levarit, 

100    et  certum  vigilans,  '  Quartae  sit  partis  Vlixes  ' 
audieris  '  heres '  :  '  Ergo  nunc  Dam  a  sodalis 
nusquam  est  ?   Vnde  mihi  tam  f  ortem  tamque  fidelem  ? ' 
sparge  subinde,  et,  si  paulum  potes,  illacrimare  :  est 
gaudia  prodentem  voltum  celare.     Sepulchrum 

105     permissum  arbitrio  sine  sordibus  exstrue ;  f unus 
egregie  factum  laudet  vicinia.     Si  quis 
forte  coheredum  senior  male  tussiet,  huic  tu 
die,  ex  parte  tua  seu  fundi  sive  domus  sit 
emptor,  gaudentem  nummo  te  addicere.  —  Sed  me 

no    imperiosa  trahit  Proserpina  :  vive  valeque  ! 

Hoc  erat  in  votis :  modus  agri  non  ita  magnus, 
hortus  ubi  et  tecto  vicinus  iugis  aquae  fons 
et  paulum  silvae  super  his  foret.     Auctius  atque 
di  melius  fecere.     Bene  est.     Nil  amplius  oro, 

5        Maia  nate,  nisi  ut  propria  haec  mihi  munera  faxis. 
Si  neque  maiorem  feci  ratione  mala  rem, 
nee  sum  facturus  vitio  culpave  minorem ; 
si  veneror  stultus  nihil  horum :  '  O  si  angulus  ille 
proximus  accedat,  qui  nunc  denormat  agellum  ! 

io      O  si  urnam  argenti  fors  quae  mihi  monstret,  ut  illi, 
thesauro  invento  qui  mercennarius  agrum 
ilium  ipsum  mercatus  aravit,  dives  amico 
Hercule ! '  si  quod  adest  gratum  iuvat,  hac  prece  te  oro  : 
pingue  pecus  domino  facias  et  cetera  praeter 

15      ingenium,  utque  soles,  custos  mihi  maximus  adsis ! 

Ergo  ubi  me  in  montis  et  in  arcem  ex  urbe  removi, 
quid  prius  illustrem  saturis  Musaque  pedestri  ? 
Nee  mala  me  ambitio  perdit  nee  plumbeus  Auster 
autumnusque  gravis,  Libitinae  quaestus  acerbae. 

20      Matutine  pater,  seu  lane  libentius  audis, 

unde  homines  operum  primos  vitaeque  labores 
instituunt  (sic  dis  placitum),  tu  carminis  esto 
principium.     Romae  sponsorem  me  rapis.     '  Heia, 
ne  prior  officio  quisquam  respondeat,  urge !  ' 

25      Sive  Aquilo  radit  terras  seu  bruma  nivalem 
interiore  diem  gyro  trahit,  ire  necesse  est. 
Postmodo  quod  mi  obsit  clare  certumque  locuto, 
luctandum  in  turba  et  facienda  iniuria  tardis. 
■  Quid  tibi  vis,  insane,  et  quam  rem  agis  ? '  improbus 
urget 

30      iratis  precibus  ;  '  tu  pulses  omne  quod  obstat, 
ad  Maecenatem  memori  si  mente  recurras.' 
Hoc  iuvat  et  melli  est,  non  mentiar.     At  simul  atras 
ventum  est  Esquilias,  aliena  negotia  centum 
per  caput  et  circa  saliunt  latus.     '  Ante  secundam 

35      Roscius  orabat  sibi  adesses  ad  Puteal  eras.' 
*  De  re  communi  scribae  magna  atque  nova  te 
orabant  hodie  meminisses,  Quinte,  reverti.' 
1  Imprimat  his  cura  Maecenas  signa  tabellis.' 
Dixeris,  '  Experiar  : '  '  Si  vis,  potes,'  addit  et  instat. 

40  Septimus  octavo  proprior  iam  fugerit  annus, 

ex  quo  Maecenas  me  coepit  habere  suorum 
in  numero,  dumtaxat  ad  hoc,  quern  tollere  reda 
vellet  iter  faciens,  et  cui  concredere  nugas 
hoc  genus  :  '  Hora  quota  est  ? ' —  '  Thraex  est  Gallina 
Syro  par  ? '  — 

45      '  Matutina  parum  cautos  iam  frigora  mordent ; ' — 
et  quae  rimosa  bene  deponuntur  in  aure. 
Per  totum  hoc  tempus  subiectior  in  diem  et  horam 
invidiae  noster.     Ludos  spectaverat  una, 
luserat  in  Campo  :  '  Fortunae  filius  ! '  omnes. 

50      Frigidus  a  Rostris  manat  per  compita  rumor  : 

quicumque  obvius  est,  me  consulit :  '  O  bone  (nam  te 
scire,  deos  quoniam  propius  contingis,  oportet), 
numquid  de  Dacis  audisti  V     'Nil  equidem.'     '  Vt  tu 
semper  eris  derisor  !  '     'At  omnes  di  exagitent  me, 

55      si  quicquam.'     'Quid,  militibus  promissa  Triquetra 
praedia  Caesar,  an  est  Itala  tellure  daturus  ?' 
Iurantem  me  scire  nihil  mirantur,  ut  unum 
scilicet  egregii  mortalem  altique  silenti. 

Perditur  haec  inter  misero  lux  non  sine  votis  : 

60      O  rus,  quando  ego  te  aspiciam  ?  quandoque  licebit 

nunc  veterum  libris,  nunc  somno  et  inertibus  horis 
ducere  sollicitae  iucunda  oblivia  vitae  ? 
O  quando  faba  Pythagorae  cognata  simulque 
uncta  satis  pingui  ponentur  holuscula  lardo  ? 

65      O  noctes  cenaeque  deum  !  quibus  ipse  meique 
ante  larem  proprium  vescor  vernasque  procacis 
pasco  libatis  dapibus.     Prout  cuique  libido  est, 
siccat  inaequalis  calices  conviva,  solutus 
legibus  insanis,  seu  quis  capit  acria  fortis 

70      pocula,  seu  modicis  uvescit  laetius.     Ergo 
sermo  oritur,  non  de  villis  domibusve  alienis, 
nee  male  necne  Lepos  saltet ;    sed  quod  magis  ad  nos 
pertinet  et  nescire  malum  est  agitamus  :  utrumne 
divitiis  homines  an  sint  virtute  beati ; 

75      quidve  ad  amicitias,  usus  rectumne,  trahat  nos  ; 
et  quae  sit  natura  boni,  summumque  quid  eius. 

Cervius  haec  inter  vicinus  garrit  anilis 
ex  re  fabellas.     Si  quis  nam  laudat  Arelli 
sollicitas  ignarus  opes,  sic  incipit :  '  Olim 

80      rusticus  urbanum  murem  mus  paupere  fertur 
accepisse  cavo,  veterem  vetus  hospes  amicum, 
asper  et  attentus  quaesitis,  ut  tamen  artum 
solveret  hospitiis  animum.     Quid  multa  ?  neque  ille 
sepositi  ciceris  nee  longae  invidit  avenae, 

85      aridum  et  ore  ferens  acinum  semesaque  lardi 
frusta  dedit,  cupiens  varia  fastidia  cena 
vincere  tangentis  male  singula  dente  superbo  ; 
cum  pater  ipse  domus  palea  porrectus  in  horna 
esset  ador  loliumque,  dapis  meliora  relinquens. 

90      Tandem   urbanus    ad  hunc :  '  Quid  te  iuvat/    inquit, 
'  amice, 
praerupti  nemoris  patientem  vivere  dorso  ? 

Vis  tu  homines  urbemque  feris  praeponere  silvis  ? 
Carpe  viam,  mihi  crede,  comes,  terrestria  quando 
mortalis  animas  vivunt  sortita,  neque  ulla  est 

95      aut  magno  aut  parvo  leti  f uga :    quo,  bone,  circa, 
dum  licet,  in  rebus  iucundis  vive  beatus, 
vive  memor  quam  sis  aevi  brevis.'     Haec  ubi  dicta 
agrestem  pepulere,  domo  levis  exsilit ;  inde 
ambo  propositum  peragunt  iter,  urbis  aventes 

100    moenia  nocturni  subrepere.     Iamque  tenebat 
nox  medium  caeli  spatium,  cum  ponit  uterque 
in  locuplete  domo  vestigia,  rubro  ubi  cocco 
tincta  super  lectos  canderet  vestis  eburnos, 
multaque  de  magna  superessent  fercula  cena, 

105    quae  procul  extructis  inerant  hesterna  canistris. 
Ergo,  ubi  purpurea  porrectum  in  veste  locavit 
agrestem,  veluti  succinctus  cursitat  hospes 
continuatque  dapes,  nee  non  verniliter  ipsis 
fungitur  officiis,  praelambens  omne  quod  affert. 

no    Ille  Cubans  gaudet  mutata  sorte  bonisque 

rebus  agit  laetum  convivam,  cum  subito  ingens 
valvarum  strepitus  lectis  excussit  utrumque. 
Currere  per  totum  pavidi  conclave,  magisque 
exanimes  trepidare,  simul  domus  alta  Molossis 

115     personuit  canibus.     Turn  rusticus  '  Haud  mihi  vita 
est  opus  hac,'  ait,  'et  valeas;  me  silva  cavusque 
tutus  ab  insidiis  tenui  solabitur  ervo.' 


Davns.  Iamdudum  ausculto,  et  cupiens  tibi  dicere  servus 
pauca,  reformido.     Horat.   Davusne  ?     D.  Ita,  Davus, 
amicum 

mancipium  domino  et  frugi,  quod  sit  satis,  hpc  est, 
ut  vitale  putes.     H.  Age,  libertate  Decembri, 

5        quando  ita  maiores  voluerunt,  utere  ;  narra. 

D.  Pars  hominum  vitiis  gaudet  constanter  et  urget 
propositum ;  pars  multa  natat,  modo  recta  capessens, 
interdum  pravis  obnoxia.     Saepe  notatus 
cum  tribus  anellis,  modo  laeva  Priscus  inani, 

io      vixit  inaequalis,  clavum  ut  mutaret  in  horas, 
aedibus  ex  magnis  subito  se  conderet,  unde 
mundior  exiret  vix  libertinus  honeste  ; 
iam  moechus  Romae,  iam  mallet  doctus  Athenis 
vivere,  Vertumnis  quotquot  sunt  natus  iniquis. 

15      Scurra  Volanerius,  postquam  illi  iusta  cheragra 
contudit  articulos,  qui  pro  se  tolleret  atque 
mitteret  in  phimum  talos,  mercede  diurna 
conductum  pavit ;  quanto  constantior  isdem 
in  vitiis,  tanto  levius  miser  ac  prior  illo, 

20      qui  iam  contento,  iam  laxo  fune  laborat. 

H.  Non  dices  hodie  quorsum  haec  tarn  putida  tendant, 
furcifer?     D.  Ad  te,  inquam.     H.  Quo  pacto,  pessime? 

D.  Laudas 
fortunam  et  mores  antiquae  plebis,  et  idem, 
si  quis  ad  ilia  deus  subito  te  agat,  usque  recuses, 

25      aut  quia  non  sentis,  quod  clamas,  rectius  esse, 
aut  quia  non  firmus  rectum  defendis,  et  haeres 
nequiquam  caeno  cupiens  evellere  plantam. 
Romae  rus  optas ;  absentem  rusticus  urbem 
tollis  ad  astra  levis.     Si  nusquam  es  forte  vocatus 

30      ad  cenam,  laudas  securum  olus,  ac,  velut  usquam 
vinctus  eas,  ita  te  felicem  dicis  amasque 
quod  nusquam  tibi  sit  potandum.     Iusserit  ad  se 
Maecenas  serum  sub  lumina  prima  venire 

convivam  :  '  Nemon'  oleum  fert  ocius  ?     Ecquis 

35      audit  ? '  cum  magno  blateras  clamore  f  ugisque. 
Mulvius  et  scurrae,  tibi  non  referenda  precati, 
discedunt.     *  Etenim  fateor  me/  dixerit  ille, 
1  duci  ventre  levem,  nasum  nidore  supinor, 
imbecillus,  iners,  si  quid  vis,  adde,  popino. 

40      Tu,  cum  sis  quod  ego  et  fortassis  nequior,  ultro 
insectere  velut  melior,  verbisque  decoris 
obvolvas  vitium  ?  '     Quid,  si  me  stultior  ipso 
quingentis  empto  drachmis  deprenderis  ?     Aufer 
me  voltu  terrere;  manum  stomachumque  teneto, 

45      dum  quae  Crispini  docuit  me  ianitor  edo. 

Te  coniunx  aliena  capit,  meretricula  Davum. 
Peccat  uter  nostrum  cruce  dignius  ?     Acris  ubi  me 
natura  intendit,  sub  clara  nuda  lucerna 
quaecumque  excepit  turgentis  verbera  caudae, 

50      clunibus  aut  agitavit  equum  lasciva  supinum, 
dimittet  neque  famosum  neque  sollicitum  ne 
ditior  aut  formae  melioris  meiat  eodem. 
Tu  cum  proiectis  insignibus,  anulo  equestri 
Romanoque  habitu,  prodis  ex  iudice  Dama 

55      turpis,  odoratum  caput  obscurante  lacerna, 

non  es  quod  simulas  ?     Metuens  induceris,  atque 
altercante  libidinibus  tremis  ossa  pavore. 
Quid  refert,  uri  virgis  ferroque  necari 
auctoratus  eas,  an  turpi  clausus  in  area, 

60      quo  te  demisit  peccati  conscia  erilis, 

contractum  genibus  tangas  caput  ?     Estne  marito 
matronae  peccantis  in  ambo  iusta  potestas  ? 
In  corruptorem  vel  iustior.     Ilia  tamen  se 
non  habitu  mutatve  loco  peccatve  superne, 

65      cum  te  formidet  mulier  neque  credat  amanti. 

Ibis  sub  furcam  prudens,  dominoque  furenti 
committes  rem  omnem  et  vitam  et  cum  corpore  famam. 
Evasti :  credo  metues  doctusque  cavebis  : 
quaeres  quando  iterum  paveas,  iterumque  perire 

70      possis,  o  totiens  servus  !     Quae  belua  ruptis, 
cum  semel  effugit,  reddit  se  prava  catenis  ? 
1  Non  sum  moechus,'  ais.     Neque  ego,  hercule,  fur,  ubi 

vasa 
praetereo  sapiens  argentea.     Tolle  periclum, 
iam  vaga  prosiliet  frenis  natura  remotis 

75      Tune  mihi  dominus,  rerum  imperiis  hominumque 
tot  tantisque  minor,  quem  ter  vindicta  quaterque 
imposita  haud  umquam  misera  formidine  privet  ? 
Adde  super,  dictis  quod  non  levius  valeat :  nam, 
sive  vicarius  est  qui  servo  paret,  uti  mos 

80      vester  ait,  seu  conservus,  tibi  quid  sum  ego  ?     Nempe 
tu,  mihi  qui  imperitas,  alii  servis  miser,  atque 
duceris,  ut  nervis  alienis  mobile  lignum. 

Quisnam  igitur  liber?     Sapiens,  sibi  qui  imperiosus, 
quem  neque  pauperies,  neque  mors,  neque  vincula  ter- 
rent, 

85      responsare  cupidinibus,  contemnere  honores 
fortis,  et  in  se  ipso  totus,  teres  atque  rotundus, 
externi  ne  quid  valeat  per  leve  morari, 
in  quem  manca  ruit  semper  fortuna.     Potesne 
ex  his  ut  proprium  quid  noscere?     Quinque  talenta 

90      poscit  te  mulier,  vexat  foribusque  repulsum 
perfundit  gelida,  rursus  vocat :  eripe  turpi 
colla  iugo.     'Liber,  liber  sum/  die  age!     Non  quis; 
urget  enim  dominus  mentem  non  lenis,  et  acris 
subiectat  lasso  stimulos,  versatque  negantum. 

95      Vel  cum  Pausiaca  torpes,  insane,  tabella, 

qui  peccas  minus  atque  ego,  cum  Fulvi  Rutubaeque 
aut  Pacideiani  contento  poplite  miror 
proelia  rubrica  picta  aut  carbone,  velut  si 
re  vera  pugnent,  feriant,  vitentque  moventes 

ioo    arma  viri  ?     Nequam  et  cessator  Davus  ;  at  ipse 
subtilis  veterum  iudex  et  callidus  audis. 
Nil  ego,  si  ducor  libo  fumante :  tibi  ingens 
virtus  atque  animus  cenis  responsat  opimis  ? 
Obsequium  ventris  mihi  perniciosius  est  cur  ? 

105    Tergo  plector  enim.     Qui  tu  impunitior  ilia, 
quae  parvo  sumi  nequeunt,  obsonia  captas  ? 
Nempe  inamarescunt  epulae  sine  fine  petitae, 
illusique  pedes  vitiosum  ferre  recusant 
corpus.     An  hie  peccat,  sub  noctem  qui  puer  uvam 

up    furtiva  mutat  strigili ;  qui  praedia  vendit, 

nil  servile,  gulae  parens,  habet?     Adde,  quod  idem 
non  horam  tecum  esse  potes,  non  otia  recte 
ponere,  teque  ipsum  vitas,  f  ugitivus  et  erro, 
iam  vino  quaerens,  iam  somno  fallere  curam  : 

115    frustra :    nam  comes  atra  premit  sequiturque  fugacem. 
H.    Vnde    mihi   lapidem  ?      D.    Quorsum    est    opus  ? 

H.    Vnde  sagittas  ? 
D.  Aut  insanit  homo,  aut  versus  facit.  H.  Ocius  hinc  te 
ni  rapis,  accedes  opera  agro  nona  Sabino  ! 

8 

Horatius.     Vt  Nasidieni  iuvit  te  cena  beati  ? 

Nam  mihi  quaerenti  convivam  dictus  heri  illic 

de  medio  potare  die.     Fundaniits.  Sic,  ut  mihi  num- 

quam 
in  vita  fuerit  melius.     Hor.   Da,  si  grave  non  est, 

5       quae  prima  iratum  ventrem  placaverit  esca. 
Fund.  In  primis  Lucanus  aper  leni  fuit  Austro 
captus,  ut  aiebat  cenae  pater ;  acria  circum 
rapula,  lactucae,  radices,  qualia  lassum 
pervellunt  stomachum,  siser,  allec,  faecula  Coa. 

10      His  ubi  sublatis  puer  alte  cinctus  acernam 
gausape  purpureo  mensam  pertersit  et  alter 
sublegit  quodcuraque  iaceret  inutile  quodque 
posset  cenantis  offendere,  ut  Attica  virgo 
cum  sacris  Cereris  procedit  fuscus  Hydaspes 

15      Caecuba  vina  ferens,  Alcon  Chium  maris  expers. 
Hie  erus  :  '  Albanum,  Maecenas,  sive  Falernum 
te  magis  appositis  delectat,  habemus  utrumque.' 
Hor.  Divitias  miseras  !     Sed  quis  cenantibus  una, 
Fundani,  pulchre  fuerit  tibi,  nosse  laboro. 

20      Fund.  Summus  ego,  et  prope  me  Viscus  Thurinus,  et 
infra, 
si  memini,  Varius  ;  cum  Servilio  Balatrone 
Vibidius,  quas  Maecenas  adduxerat  umbras  ; 
Nomentanus  erat  super  ipsum,  Porcius  infra, 
ridiculus  totas  simul  absorbere  placentas ; 

25      Nomentanus  ad  hoc,  qui,  si  quid  forte  lateret, 
indice  monstraret  digito :  nam  cetera  turba, 
nos,  inquam,  cenamus  avis,  conchylia,  piscis, 
longe  dissimilem  noto  celantia  sucum, 
ut  vel  continuo  patuit,  cum  passeris  atque 

30      ingustata  mihi  porrexerat  ilia  rhombi. 

Post  hoc  me  docuit  melimela  rubere  minorem 
ad  lunam  delecta.     Quid  hoc  intersit,  ab  ipso 
audieris  melius.     Turn  Vibidius  Balatroni, 
1  Nos  nisi  damnose  bibimus,  moriemur  inulti ; ' 

35      et  calices  poscit  maiores.     Vertere  pallor 

turn  parochi  faciem,  nil  sic  metuentis  ut  acris 
potores,  vel  quod  male  dicunt  liberius  vel 
fervida  quod  subtile  exsurdant  vina  palatum. 
Invertunt  Allifanis  vinaria  tota 

40      Vibidius  Balatroque,  secutis  omnibus ;  imi 
convivae  lecti  nihilum  nocuere  lagenis. 

Affertur  squillas  inter  murena  natantis 
in  patina  porrecta.    Sub  hoc  erus  '  Haec  gravida/  inquit, 
*  capta  est,  deterior  post  partum  carne  futura. 

45      His  mixtum  ius  est :  oleo  quod  prima  Venafri 
pressit  cella  ;  garo  de  sucis  piscis  Hiberi ; 
vino  quinquenni,  verum  citra  mare  nato, 
dum  coquitur —  cocto  Chium  sic  convenit,  ut  non 
hoc  magis  ullum  aliud ;  —  pipere  albo,  non  sine  aceto, 

50      quod  Methymnaeam  vitio  mutaverit  uvam. 
Erucas  viridis,  inulas  ego  primus  amaras 
monstravi  incoquere ;  inlutos  Curtillus  echinos, 
ut  melius  muria  quod  testa  marina  remittat.' 
Interea  suspensa  gravis  aulaea  ruinas 

55      in  patinam  fecere,  trahentia  pulveris  atri 

quantum  non  Aquilo  Campanis  excitat  agris. 
Nos  maius  veriti,  postquam  nihil  esse  pericli 
sensimus,  erigimur  :  Rufus  posito  capite,  ut  si 
Alius  immaturus  obisset,  flere.     Quis  esset 

60      finis,  ni  sapiens  sic  Nomentanus  amicum 

tolleret :  '  Heu,  Fortuna,  quis  est  crudelior  in  nos 
te  deus  ?     Vt  semper  gaudes  illudere  rebus 
humanis  ! '     Varius  mappa  compescere  risum 
vix  poterat.     Balatro  suspendens  omnia  naso, 

65      (  Haec  est  condicio  vivendi,'  aiebat,  'eoque 
responsura  tuo  numquam  est  par  fama  labori. 
Tene,  ut  ego  accipiar  laute,  torquerier  omni 

sollicitudine  districtum,  ne  panis  adustus, 
ne  male  conditum  ius  apponatur,  ut  omnes 

70      praecincti  recte  pueri  comptique  ministrent ! 
Adde  hos  praeterea  casus,  aulaea  ruant  si, 
ut  modo,  si  patinam  pede  lapsus  frangat  agaso. 
Sed  convivatoris,  uti  ducis,  ingenium  res 
adversae  nudare  solent,  celare  secundae.' 

75      Nasidienus  ad  haec  :  *  Tibi  di  quaecumque  preceris 
commoda  dent !     Ita  vir  bonus  es  convivaque  comis  : ' 
et  soleas  poscit.     Turn  in  lecto  quoque  videres 
stridere  secreta  divisos  aure  susurros. 

Hor.     Nullos  his  mallem  ludos  spectasse  ;  sed  ilia 

80      redde,  age,  quae  deinceps  risisti.     Fund.    Vibidius  dum 
quaerit  de  pueris,  num  sit  quoque  fracta  lagena, 
quod  sibi  poscenti  non  dantur  pocula,  dumque 
ridetur  fictis  rerum  Balatrone  secundo, 
Nasidiene,  redis  mutatae  frontis,  ut  arte 

85      emendaturus  fortunam  ;  deinde  secuti 

mazonomo  pueri  magno  discerpta  ferentes 
membra  gruis  sparsi  sale  multo,  non  sine  farre, 
pinguibus  et  ficis  pastum  iecur  anseris  albae, 
et  leporum  avolsos,  ut  multo  suavius,  armos, 

90      quam  si  cum  lumbis  quis  edit.     Turn  pectore  adusto 
vidimus  et  merulas  poni  et  sine  clune  palumbes, 
suavis  res,  si  non  causas  narraret  earum  et 
naturas  dominus ;  quern  nos  sic  f ugimus  ulti, 
ut  nihil  omnino  gustaremus,  velut  illis 

95      Canidia  afflasset  peior  serpentibus  Afris. 

SINCE  its  first  publication,  this  work  has  been  more 
widely  used  than  any  other  Latin  grammar  for  advanced 
study  and  reference.  It  is  approached  by  no  other 
American  publication  in  completeness  and  in  authoritativeness, 
and  is  conspicuous  for  its  originality,  sound  scholarship,  inter- 
esting character,  accurate  analysis  of  constructions,  copious 
illustrations,  lively  English  renderings  of  the  Latin  examples, 
and  clear  arrangement. 

^[  The  revision  has  been  conducted  under  the  direction  of 
Professor  Morris  H.  Morgan,  who  edited  and  completed  the 
original  edition,  left  unfinished  by  the  death  of  Dr.  Lane. 
In  this  revised  edition  the  chapter  on  Sound  has  been  entirely 
rewritten,  and  enlarged  from  nineteen  to  thirty-one  pages,  by 
Dr.  Hanns  Oertel,  Professor  of  Comparative  Philology  in 
Yale  University.  In  this  rewriting  the  modern  views  con- 
cerning the  nature  and  kinds  of  vowels  and  consonants,  the 
Latin  accent,  and  the  phonetical  laws  under  which  changes 
of  vowel  and  consonant  sound  take  place,  receive  the 
alterations  requisite  for  meeting  the  needs  of  college  students. 
Many  changes  have  also  been  made  in  the  chapters  on 
Inflection  and  Formation  to  make  these  correspond  to  the  re- 
written chapter  on  Sound.  Throughout  the  book  the  working 
of  "hidden  quantities' '  has  been  completely  revised. 
^j  In  the  syntactical  chapters  there  are  a  few  changes  in  the 
treatment  of  leading  principles,  such  as  the  main  con- 
structions with  cum,  those  with  verbs  of  memory,  and  the 
use  of  the  subjunctive  in  prohibitions.  For  the  most  part, 
however,  no  alterations  have  been  found  necessary  in  the 
treatment  of  broad  general  principles,  or  in  the  method  of 
presentation. 

Edited  by  HARRY  E.   BURTON,   Ph.D.,  Professor  of 
Latin,  Dartmouth  College.      Text  Edition,  $0.35 


THESE  selections  are  intended  to  give  a  more  compre- 
hensive idea  of  Livy's  genius  and  versatility  than  can  be 
had  from  the  reading  of  any  one  or  two  books,  and 
also  to  provide  material  dealing  with  the  more  significant  and 
interesting  periods  of  the  early  history  of  Rome.  The  pas- 
sages are  varied  in  nature,  and  are  not  confined  to  military 
history;  they  are  not  so  short  as  to  appear  fragmentary.  Each 
subject  is  presented  in  a  series  of  continuous  chapters,  the 
notes  supplying  introductory  and  explanatory  material  for  a 
proper  understanding  of  the  period.  There  is  a  comprehen- 
sive introduction,  and  a  complete  system  of  cross-reference. 

Edited  by  CLIFFORD  H.   MOORE,   Ph.D.,    Professor 
of  Latin,  Harvard  University.     Text  Edition,  $0.40 


WHILE  elementary  matters  have  not  been  neglected  in 
this  edition,  particular  attention  has  been  devoted  to 
the  literary  side  of  Horace's  work,  and  to  his  literary 
relations.  The  introduction,  besides  dealing  with  the  poet's 
life  and  writings,  discusses  his  lyric  metres  and  peculi- 
arities of  syntax.  The  commentary  is  not  limited  to  the 
baldest  aids,  but  is  intended  to  give  such  assistance  in 
interpretation  as  may  help  students  to  some  appreciation  of 
Horace's  art  and  charm.  The  relation  of  the  poet  to  his 
Greek  models,  and  especially  his  influence  on  subsequent 
Latin  literature,  are  clearly  shown. 

Edited  by  FRANK  G.  MOORE,  Ph.D.,  Associate  Pro- 
fessor of  Latin  and  of  Roman  Archaeology,  Dartmouth 
College.     Text  Edition,.$o.30 


AN  edition  embodying  much  new  critical  material, 
L  and  abundant  grammatical  helps.  Unusual  attention 
has  been  paid  to  those  rhetorical  features  which  are 
moot  likely  to  be  misunderstood,  to  the  confusion  of  the 
argument,  while  at  the  same  time  both  grammar  and  rhetoric 
have  been  treated  as  a  means  to  an  end.  The  text  is  sup- 
plied with  very  full  footnotes.  The  scholarly  introduction 
sets  forth  the  character  of  Cato  clearly  and  impressively,  and 
is  supplemented  by  a  comparative  list  of  distinguished  old  men, 
and  by  verses  by  Pope  Leo  XIII  on  Frugality  and  the  Green 
Old  Age.      There  are  critical  notes,  and  an  index. 


CICERO.     LAELIUS  DE  AMICITIA    .     .     .  go. 7 5 

Edited  by  CLIFTON  PRICE,  Ph.D.,  Assistant  Professor 
of  Latin,   University  of  California.      Text  Edition,  $0.30 


THIS  edition  enables  the  student  to  understand  and  inter- 
pret the  text,  and  contains  enough  elementary  matter  to 
adapt  it  to  use  in  the  best  preparatory  schools,  and  at 
the  same  time  enough  advanced  material  for  the  first  year  in 
college.  The  book  is  complete  in  itself,  the  grammatical 
principles  being  stated  in  the  notes.  The  notes  at  the  bottom 
of  the  page  have  been  made  very  comprehensive,  and  the 
proper  balance  has  been  preserved  between  the  notes  on  syntax 
and  those  on  interpretation.  The  system  of  cross-reference, 
and  the  emphasis  laid  on  the  figures  of  speech  and  grammar, 
form  strong  features  of  the  book. 

LATIN     DICTIONARIES 


HARPER'S  LATIN  DICTIONARY 

Founded    on    the    translation   of   Freund's    Latin-German 
Lexicon.      Edited  by    E.   A.   Andrews,  LL.D.     Revised, 
Enlarged,   and  in  great  part  Rewritten  by  Charlton  T. 
Lewis,   Ph.D.,  and  Charles  Short,  LL.D. 
Royal  Octavo,  2030  pages.     Sheep,  $6.50;    Full  Russia,  $10.00 

^j  The  translation  of  Dr.  Freund's  great  Latin-German 
Lexicon,  edited  by  the  late  Dr.  E.  A.  Andrews,  and  pub- 
lished in  1850,  has  been  from  that  time  in  extensive  and 
satisfactory  use  throughout  England  and  America.  Mean- 
while great  advances  have  been  made  in  the  science  on  which 
lexicography  depends.  The  present  work  embodies  the  latest 
advances  in  philological  study  and  research,  and  is  in  every 
respect  the  most  complete  and  satisfactory  Latin  Dictionary 
published. 

LEWIS'S  LATIN  DICTIONARY  FOR  SCHOOLS 

By  Charlton  T.  Lewis,  Ph.D. 

Large  Octavo,  1200  pages.     Cloth,  $4.50  ;  Half  Leather,    $5.00 

^|  This  dictionary  is  not  an  abridgment,  but  an  entirely  new 
and  independent  work,  designed  to  include  all  of  the  student's 
needs,  after  acquiring  the  elements  of  grammar,  for  the  inter- 
pretation of  the  Latin  authors  commonly  read  in  school. 

LEWIS'S  ELEMENTARY  LATIN  DICTIONARY 

By  Charlton  T.  Lewis,  Ph.D. 

Crown  Octavo,  952  pages.     Half  Leather $2.00 

^j  This  work  is  sufficiently  full  to  meet  the  needs  of  students 
in  secondary  or  preparatory  schools,  and  also  in  the  first  and 
second  years'  work  in  colleges. 

SMITH'S  ENGLISH-LATIN  DICTIONARY 

A  Complete  and  Critical    English-Latin    Dictionary.     By 
William    Smith,    LL.D.,    and    Theophilus    D.  Hall, 
M.A.,   Fellow  of  University  College,   London.     With  a 
Dictionary  of  Proper  Names. 
Royal  Octavo,  765  pages.     Sheep $4.00 

A    GREEK    SERIES    FOR 
COLLEGES    AND    SCHOOLS 

HERBERT  WEIR  SMYTH,   General  Editor 


Beginner's  Greek  Book.       Allen  R.   Benner,   Phillips  Academy,    An- 
dover;    a  .d  H.    W..  Smyth,    Harvard  University.      $1.25. 

Brief  Greek  Syntax.     Louis  Bevier,  Jr.,  Rutgers  College.     $0.90. 

Greek  Prose   Reader.      F.   E.   Woodruff,  Bowdoin   College,  and  J.  W. 
Hewitt,   Wesleyan  University. 

Greek  Prose   Composition  for  Schools.      Clarence  W.  Gleason,  Volk- 
mann  School,   Boston.     $0.80. 

Greek  Prose  Composition  for  Colleges.     Edward   H.    Spieker,  Johns 
Hopkins  University.     $1.30. 

Aeschylus.      Agamemnon.      Paul  Shorey,  University  of  Chicago. 

Aeschylus.     1  rometheus.    J.  E.  Harry,  University  of  Cincinnati.     $1.50. 

Aristophanes.      Clouds.      L.  L.  Forman,  Cornell  University. 

Demosthenes      On  the  Crown.     M.  W.  Humphreys,  Univ.  of  Virginia. 

Euripides.      Iphigenia    in    Tauris.      William    N.    Bates,    University  of 
Pennsylvania.      $1.25. 

Euripides.  Medea.   Mortimer  Lamson  Earle,  Columbia  University.   #1.25. 

Herodotus.      Books  VII. -VIII.      C.  F.  Smith,  University  of  Wisconsin. 

Homer.      Iliad.     J.  R.  S.  Sterrett,  Cornell  University. 

Homer.      Odyssey.      Charles  B.  Gulick,  Harvard  University. 

Lysias.      Charles  D.  Adams,  Dartmouth  College.      $1.50. 

Plato.     Apology  and  Crito.      Isaac  Flagg,  University  of  California. 

Plato.     Euthyphro.      William  A.  Heidel,  Wesleyan  University.     $1.00. 

Theocritus.      H.  R.  Fairclough  and  A.  T.  Murray,  Stanford  University 

Thucydides.      Books  II. -III.     W.   A.   Lamberton,  University  of  Penn- 
sylvania.    J  1.75. 

Thucydides.      Books  VI. -VII.     E.  D.  Perry,  Columbia  University. 

Xenophon.      Anabasis.      Books  I. -IV.     J.  W.  Hewitt,   Wesleyan   Uni- 
versity, and  M.  W.  Mather,  Harvard  University. 

Xenophon.      Hellenica    (Selections).     Carleton   L.   Brownson,    College 
of  the  City  of  New  York. 

Greek  Archaeology.      Harold  N.  Fowler,  Western  Reserve  University, 
and  James  R.  Wheeler,  Columbia  University. 

Greek  Literature.      Wilmer  Cave  France,  Bryn  Mawr  College. 

Greek   Public   Life.      Henry  A.  Sill,  Cornell  University. 

Greek  Religion.      Arthur  Fairbanks,  University  of  Iowa. 

Greek  Sculpture.     Rufus  B.  Richardson,  late  Director  of  the  American 
Scho  1  of  Classical  Studies,  Athens. 

Introduction  to  the  Greek  Drama.    W.  F.  Harris,  Harvard  University. 

New  Testament  Beginner's  Book.    J.  W.  Rice,  Ohio  Wesleyan  Univ. 

GREEK     DICTIONARIES 


LIDDELL  AND  SCOTT'S   GREEK-ENGLISH 
LEXICON 

Compiled  by  Henry  George  Liddell,  D.D.,  and 
Robert  Scott,  D.D.,  assisted  by  Henry  Drisler,  LL.D. 
Imperial  Quarto,  1794  pages.      Sheep $10.00 

^f  The  present  edition  of  this  great  work  has  been  thoroughly 
revised,  and  large  additions  made  to  it.  The  editors  have 
been  favored  with  the  cooperation  of  many  scholars,  and 
several  important  articles  have  been  entirely  rewritten. 

LIDDELL  AND  SCOTT'S    GREEK-ENGLISH 

LEXICON— Intermediate 

Royal  Octavo,   910  pages.      Cloth,  $3.50;  Half  Leather,    $4.00 

^1"  This  abridgment  will  not  only  meet  every  need  encountered 
in  preparatory  schools,  but  will  also  satisfy  the  requirements 
of  most  college  students. 

LIDDELL  AND  SCOTT'S   GREEK-ENGLISH 

LEXICON— Abridged 

Crown  Octavo,  832  pages.      Half  Leather $1-1$ 

^|  This  abridgment  is  intended  chiefly  for  use  by  students 
in  secondary  and  college  preparatory  schools. 

THAYER'S  GREEK-ENGLISH  LEXICON  OF 
THE  NEW  TESTAMENT 

Being  Grimm's  Wilke's  Clavis  Novi  Testamenti.      Trans- 
lated, Revised,   and  Enlarged  by  Joseph  Henry  Thayer, 
D.D.,  LL.D.     Royal  Octavo,  727  pages. 
Cloth,  $5,005   Half  Leather $6.50 

YONGE'S  ENGLISH-GREEK  LEXICON 

By  C.   D.   Yonge.     Edited    by  Henry  Drisler,   LL.D. 

Royal  Octavo,  903  pages.      Sheep $4.50 

AUTENRIETH'S  HOMERIC  DICTIONARY 

Translated  and  Edited  by  Robert  P.  Keep,  Ph.D.  New 
Edition.  Revised  by  Isaac  Flagg,  Ph.D.  i2mo,  312 
pages.     Illustrated.      Cloth $1.10 

CLASSICAL     DICTIONARIES 


HARPER'S     DICTIONARY    OF    CLASSICAL 
LITERATURE  AND  ANTIQUITIES 

Edited  by  H.  T.    Peck,    Ph.D.,    Professor  of  the  Latin 
Language  and  Literature  in  Columbia  University 
Royal  Octavo,  1716  pages.      Illustrated 

Cloth $6.00        In  two  vols.    Cloth       .     .  $  7.00 

Half  Leather 8.00        In  two  vols.     Half  Leather,    10.00 

^1  An  encyclopaedia,  giving  the  student  in  a  concise  and 
intelligible  form  the  essential  facts  of  classical  antiquity.  It 
also  indicates  the  sources  whence  a  fuller  and  more  critical 
knowledge  of  these  subjects  can  best  be  obtained.  The  articles, 
which  are  arranged  alphabetically,  include  subjects  in  biog- 
raphy, mythology,  geography,  history,  literature,  antiquities, 
language,  and  bibliography.  The  illustrations  are,  for  the 
most  part,  reproductions  of  ancient  objects.  The  editor  in 
preparing  the  book  has  received  the  cooperation  and  active 
assistance  of  the  most  eminent  American  and  foreign  scholars. 

SMITH'S    DICTIONARY    OF    GREEK    AND 
ROMAN    ANTIQUITIES 

Edited  by  William  Smith,  Ph.D.      Revised  by  Charles 

Anthon,  LL.D. 

Royal  Octavo,  1 1 3  3  pages.      Illustrated.      Sheep       .      .      .  $4.25 

^[  Gives  the  results  of  the  latest  researches  in  the  history, 
philology,  and  antiquities  of  ancient  peoples.  In  the  work  of 
revision,  the  American  editor  has  had  the  assistance  of  the 
most  distinguished  scholars  and  scientists. 

STUDENTS'   CLASSICAL  DICTIONARY 

A   Dictionary  of  Biography,   Mythology,  and  Geography 

Abridged.      By  William  Smith,  D.C.L.,  LL.D. 

i2mo,  438  pages.     Cloth $i-25 

^|  Designed  for  those  schools  and  students  who  are  excluded 
from  the  use  of  the  larger  Classical  Dictionary  by  its  size 
and  price.  Every  name  likely  to  be  met  with  at  the  beginning 
of  classical  study  will  be  found  in  this  dictionary. 

DESCRIPTIVE 
CATALOGUE    OF    HIGH 
SCHOOL   AND    COLLEGE 

TEXT-BOOKS 

Published   Complete  and  in  Sections 

WE  issue  a  Catalogue  of  High  School  and  College  Text- 
Books,  which  we  have  tried  to  make  as  valuable  and 
as  useful  to  teachers  as  possible.  In  this  catalogue 
are  set  forth  briefly  and  clearly  the  scope  and  leading  charac- 
teristics of  each  of  our  best  text-books.  In  most  cases  there 
are  also  given  testimonials  from  well-known  teachers,  which 
have  been  selected  quite  as  much  for  their  descriptive  qualities 
as  for  their  value  as  commendations. 

^J  For  the  convenience  of  teachers  this  Catalogue  is  also 
published  in  separate  sections  treating  of  the  various  branches  of 
study.  These  pamphlets  are  entitled  :  English,  Mathematics, 
History  and  Political  Science,  Science,  Modern  Languages, 
Ancient  Languages,  and  Philosophy  and  Education. 
^|  In  addition  we  have  a  single  pamphlet  devoted  to  Newest 
Books  in  every  subject. 

^j  Teachers  seeking  the  newest  and  best  books  for  their 
classes  are  invited  to  send  for  our  Complete  High  School  and 
College  Catalogue,  or  for  such  sections  as  may  be  of  greatest 
interest. 

^[  Copies  of  our  price  lists,  or  of  special  circulars,  m  which 
these  books  are  described  at  greater  length  than  the  space 
limitations  of  the  catalogue  permit,  will  be  mailed  to  any 
address  on  request. 

^j  All  correspondence  should  be  addressed  to  the  nearest 
of  the  following  offices  of  the  company :  New  York,  Cincin- 
nati, Chicago,  Boston,  Atlanta,  San  Francisco. 

